Tips Merawat Ruam Lampin

Masalah ruam lampin biasa berlaku kepada bayi berusia bawah setahun setengah. Ruam lampin adalah keadaan di mana kulit bayi menjadi kemerah-merahan dan berlaku radangan pada bahagian punggung, sekitar kemaluan bayi dan bahagian lipatan paha serta pada tempat lampin menyentuh kulit badan. Bahagian kulit ini akan menjadi kering, berkilat dan berbintik.

Faktor ruam lampin

Ruam lampin mungkin berlaku disebabkan oleh:

Iritasi daripada air kencing dan najis

Kulit sensitif

Pemakaian lampin yang lama dan terlampau ketat

Fabrik lampin tidak bersesuaian dengan kulit bayi

Keadaan kulit yang lembap

Penggunaan sabun mandian  dan tisu basah yang tidak sesuai dengan kulit bayi

Bagaimana merawat ruam lampin

Cara paling penting untuk mengelak dan merawat ruam lampin adalah memastikan lampin bayi anda sentiasa bersih dan kering. Anda perlu kerap memeriksa lampin bayi dan menukarnya sebaik sahaja mendapati terdapat air kencing atau najis. Jangan biarkan lampin bayi anda dalam keadaan kotor atau basah

Cuci punggung bayi anda dengan menggunakan air suam. Pastikan anda membilas punggung bayi anda dengan air yang bersih dan lapkan kulit bayi dengan lembut sehingga kering

Selepas memandikan bayi, biarkan bayi terbaring tanpa lampin selama beberapa minit bagi memberi kulitnya bernafas dan membiarkan kawasan lampin kering

Elakkan menggunakan tisu basah bayi yang mengandungi alkohol

Jika bayi anda mengalami ruam lampin disebabkan alergi pada sabun mandian atau bedak mahupun losen, usah bimbang. Ruam tersebut akan hilang dengan sendirinya asalkan anda tidak lagi menggunakan produk tersebut

Gunakan emolien yang berfungsi sebagai pelembap pada kulit yang mengalami ruam lampin. Anda juga boleh memilih krim atau antiseptik lembut untuk diletakkan pada kulit yang terkena ruam lampin

Pastikan anda menggunakan lampin yang berkualiti dan kurang kebocoran bagi memastikan punggung bayi anda sentiasa kering dan bersih

Jangan memakaikan lampin bayi terlalu ketat. Pastikan bayi mendapatkan ruang pengudaraan yang cukup semasa dipakaikan lampin. Sekiranya anda menggunakan lampin pakai semula, pastikan bahawa anda menjemur lampin sepenuhnya di bawah sinaran matahari.

Sekiranya  masalah ruam lampin menjadi semakin teruk dan tidak sembuh, dapatkan rawatan daripada doktor. Bagi keselesaan si manja anda, anda perlu mengambil langkah segera untuk mencegah ruam lampin daripada berlaku.


Mama, Elakkan Bayi Tidur Meniarap! Jika Tidak, Ini Bahaya Yang Bakal Terjadi!

Bayi suka tidur meniarap bukanlah perkara asing, bahkan ia boleh dikatakan menjadi posisi kegemaran buat si kecil semasa melelapkan mata. Tetapi malangnya ada risiko yang boleh terjadi jika anda membiarkan bayi tidur meniarap.

Teruskan pembacaan anda untuk mengetahui dengan lebih lanjut.

Untuk mendapatkan lebih banyak info tentang Keibubapaan, sila dapatkannya
di sini.

Benarkah bayi tidur meniarap tidak selamat?

Jawapan paling tepat, ya! Ia adalah tidak selamat untuk bayi tidur dalam posisi meniarap sebelum mencecah usia setahun.

Kenapa? Ini kerana posisi tersebut meningkatkan risiko
sindrom kematian bayi mengejut (SIDS)
 – yang merupakan antara punca utama kematian bayi pada tahun pertama kehidupan mereka.

Walaupun terdapat banyak faktor yang menyumbang kepada SIDS, tetapi bayi yang tidur secara meniarap boleh menjadi punca utama.

Sebagai ibu bapa
, adalah menjadi tanggungjawab anda untuk memastikan persekitaran tidur si manja selamat dan mengelakkan daripada membiarkan bayi tidur meniarap.

Kurangkan risiko SIDS

Antara cadangan persekitaran tidur yang selamat dan dapat mengurangkan risiko SIDS adalah dengan meletakkan si manja dalam posisi:

Secara menelentang

Dalam bilik berkongsi

Pada permukaan tempat tidur rata dan padat

Dalam
bassinet
 atau katil bayi tanpa ‘objek lembut’ di sekelilingnya

‘Objek lembut’ adalah melibatkan item seperti bantal dan selimut kepada
stuffed animal
 – di mana semua berisiko menyebabkan bayi sesak nafas. Ini bermakna, selain kain cadar yang dipasang,
buaian atau katil bayi
 perlulah kosong.

Keadaan seperti ini haruslah sentiasa dipastikan tidak kira
untuk tidur siang
 atau semasa menidurkan mereka pada waktu malam.

Di samping itu, ada penyelidik turut menyatakan apabila membiarkan bayi tidur meniarap, ia meningkatkan peluang untuk mereka menyedut nafas mereka yang telah dihembus.

Risiko untuk terjadinya situasi tersebut semakin meningkat apabila
bayi tidur
 pada permukaan lembut, bersama
stuffed animal
 atau terdapat bantal berhampiran muka mereka.

Apabila bayi menyedut semula nafas yang dihembus, ia akan menurunkan paras oksigen dalam badan dan meningkatkan tahap karbon dioksida.

Sekiranya anda masih mementingkan keselesaan mereka, salah satu cara terbaik yang boleh anda lakukan adalah dengan
membedung si kecil.
 Tindakan ini memberikan mereka keselesaan dan kekal selamat semasa tidur.

Bilakah masa sesuai untuk bayi tidur meniarap?

Setiap ibu bapa pastinya mahukan anak mereka tidur dalam keadaan selesa. Tidak dinafikan ada kalanya kita berasa ingin memberikan mereka
stuffed animal
 atau selimut. Tetapi ingatlah saranan yang diberikan untuk memastikan keselamatan bayi ketika tidur.

Jangan risau, fasa ini tidak akan kekal selamanya dan risiko tinggi untuk mengalami SIDS juga akan berkurangan. Tetapi bila ya?

Biasanya selepas si manja berusia setahun, risiko terdedah kepada SIDS akan menurun secara mendadak pada bayi yang tidak
mempunyai masalah kesihatan
. Ia menjadi masa sesuai untuk membiarkan si manja tidur meniarap atau mengiring.

Pasti akan ada yang bertanya kenapa penting untuk menunggu si manja mencapai tahap usia tertentu, betul tak?

Ini kerana apabila bayi semakin membesar dan dapat bergerak sendiri, mereka mempunyai kekuatan mencukupi untuk menggulingkan diri kembali ke posisi yang selamat.

Pun begitu, sememangnya terdapat bayi yang mula mengembangkan beberapa kemahiran mobiliti lebih awal.

Sebagai contoh, sekitar usia 4 bulan – ada bayi yang mula berguling dari sisi ke sisi dan daripada meniarap ke terlentang. Dan
menjelang usia 6 bulan
, kebanyakan bayi sudah boleh berguling ke kedua-dua arah.

Baca juga:

Bayi suka tidur meniarap? Lakukan perkara ini

Memang akan ada bayi yang lebih gemar tidur dalam
posisi meniarap
. Bahkan keadaan tersebut juga dapat mengelakkan ketidakselesaan perut si manja berbanding dalam posisi lain.

Walau bagaimanapun, jika ini adalah situasi yang dihadapi setiap hari, adalah amat penting untuk anda mengalihkan posisi tidur mereka supaya ia tidak menjadi satu kebiasaan.

Membedung si kecil boleh memberikan mereka lebih keselesaan yang diperlukan semasa tidur dan dapat mengelakkan bayi tidur meniarap.

Sekiranya anda berdepan masalah untuk menggalakkan anak tidur menelentang dengan selesa, memulakan rutin tidur yang menenangkan mungkin dapat membantu.

Sebelum memulakan sebarang rutin tidur, pastikan anda:

Malapkan lampu

Periksa suhu bilik – disarankan bayi tidur dalam suhu bilik antara 20
°C dan 23°C

Pastikan material
pakaian si manja
 membolehkan pengudaraan yang baik dan tidak terlalu tebal

Gunakan mesin
white noise
 untuk membantu hilangkan kebisingan luar

Apabila ingin mempertimbangkan sebarang rutin sebelum tidur, pilihlah sesuatu yang boleh anda lakukan secara konsisten setiap malam. Ini akan dapat membantu menetapkan mood dan tidur malam yang tenang.

Anda boleh
memandikan si manja
 air suam dan
menyapu minyak
 sebelum tidur untuk lebih keselesaan.
Urutan juga
 boleh diberikan bagi memberikan ketenangan buat si kecil.

Posisi tidur terbaik

Membiarkan bayi tidur meniarap boleh menyumbang kepada SIDS dan bahaya lain terutamanya pada
tahun pertama kehidupan
 mereka. Cara terbaik untuk memastikan tidur yang selamat adalah dengan membiarkan si manja tidur menelentang.

Walaupun bayi suka tidur meniarap, tetapi biarlah posisi ini hanya ketika berpelukan dengan anda – ibu dan ayahnya. Pastikan mereka sentiasa diletakkan atau ditidurkan secara menelentang.

Percayalah, fasa ini tidak lama. Pejam-celik-pejam-celik, si kecil akan semakin membesar dan anda tidak perlu lagi risau mengenai keadaan ini.


Bakal Raja Sehari, Menjelang Malam Pertama, Ini 5 Petua Anda Kena Tahu, Jangan Gopoh!

Bagi setiap pasangan yang baharu sahaja berkahwin, tiada perkara yang lebih mendebarkan daripada malam pertama bersama si dia. Persoalannya, adakah terdapat sebarang tip malam pertama yang boleh diamalkan?

Pasti macam-macam yang bermain di fikiran kalian bukan? Pun begitu, kalian tidak perlu terlalu fikirkan mengenainya.

Memang normal untuk berasa cemas dan takut, namun cuba kawal perasaan anda itu
agar seks kali pertama kalian tidaklah menjadi begitu kekok.

Untuk mendapatkan lebih banyak info tentang Kesihatan Seksual, sila dapatkannya
di sini.

Tip malam pertama buat pasangan baru berkahwin

Nanti! Sebelum itu, kalian perlu tahu satu perkara yang penting ini terlebih dahulu.

Buat wanita, pasti anda akan berasa malu serta risau kerana seluruh tubuh badan anda akan diterokai oleh encik suami nanti.

Satu soalan semestinya akan bermain dan berlegar di fikiran iaitu adakah ia menyakitkan?

Jawapannya adalah tidak.

Proses penetrasi zakar ke dalam faraj tidak menyakitkan
 namun mungkin akan mendatangkan sedikit ketidakselesaan terutamanya ketika selaput dara terkoyak
dek tusukan zakar
.

Namun, ia adalah satu proses yang normal dan akan dilalui oleh semua wanita di dunia ini.

Oleh itu, adalah tidak wajar jika anda terlalu fikirkan mengenainya. Sebaliknya, cuba
enjoy
 detik bersejarah anda ini.

Ikuti tip malam pertama yang kami sediakan ini:

#1. Berbincang dengan pasangan terlebih dahulu

Sebelum mula beraksi di ranjang, perkara pertama yang perlu dilakukan adalah berbincang dengan pasangan terlebih dahulu.

Bertanyalah kepada mereka tentang jenis seks bagaimana yang mereka dambakan.

Adakah seks penetrasi? Atau
seks oral
? Atau sekadar
 foreplay sahaja sudah memadai buat kali pertama ini?

Setelah bersetuju, barulah projek asmara malam pertama kalian boleh dijalankan dengan jayanya.

Jika kemahuan anda dan pasangan tidak serupa, janganlah pula anda memaksanya.

Mungkin benar si dia masih belum bersedia. Sebaliknya, cuba encik suami pujuk dan rayu secara elok ya?

#2. Tip malam pertama – Putuskan untuk menggunakan perlindungan atau tidak

Kebanyakan pasangan mungkin tidak mengambil endah perkara ini kerana tidak peduli akan kesan jangka masa panjangnya.

Mungkin pada pendapat kalian, untuk apa menggunakan perlindungan jika pasangan anda itu sah?

Tiada salahnya jika mempunyai anak sekalipun bukan? Namun, inilah kesilapannya.

Kalian tidak sewajarnya berfikiran begitu kerana perancangan keluarga adalah sangat penting.

Berbincanglah dengan pasangan sama ada sudah bersedia atau tidak untuk mempunyai anak.

Selain itu, fikirkan juga tentang faktor kewangan, kerjaya dan persediaan anda untuk menjadi seorang ibu atau bapa.

Jika tidak,
sila gunakan teknik kontraseptif seperti pil perancang atau kondom
.

#3. Jangan lupa
foreplay
sebelum seks

Tidak dinafikan, ramai pasangan mungkin sudah tidak sabar untuk berasmaradana dengan si dia buat kali pertama setelah sekian lama berangan. Namun, tunggu dulu ya?

Jangan terus bertelanjang dan memulakan langkah
untuk memasukkan zakar
. Ia pasti tidak akan menjadi.

Sebaliknya, cuba sabar dan
lakukan
foreplay
terlebih dahulu!

Caranya mudah sahaja, mulakan dengan menyentuh, memeluk dan mencium pasangan.

French kiss adalah senjata utama
 untuk memastikan kalian berdua berasa ghairah sebelum hidangan utama terhidang kelak.

#4. Usah gopoh, cuba dengan perlahan sehingga berjaya

Ini adalah kesilapan yang biasa terjadi semasa malam pertama. Ramai pasangan yang gopoh!

Sebenarnya, anda perlu kawal perasaan dan nafsu anda agar tidak terlalu cepat ingin meloncat kepada adegan penetrasi.

Sebaliknya, mulakan dengan
foreplay
 sehingga kalian berdua benar-benar bersedia.

Kemudian, encik suami perlu pastikan
faraj isteri telah lembap dan basah
 terlebih dahulu.

Jika belum,
lakukan
fingering
 sehingga cecair mulai keluar
meleleh dari miss V
.

Selepas itu, barulah anda boleh masukkan zakar secara perlahan ke dalam faraj.

Ingat! Jangan memaksa ya? Ia adalah proses semula jadi yang sewajarnya berjaya jika kalian berdua kekal tenang.

#5. Tip malam pertama – Bersikap jujur dengan pasangan

Hakikatnya,
ramai wanita yang sudah berkahwin pernah melakukan orgasma palsu
 semata-mata ingin menjaga hati pasangan.

Ia adalah satu teknik membuat diri seakan sudah puas dengan servis pasangan sedangkan ia belum, sebaliknya isteri hanya kerana ingin menjaga hati si dia.

Kes ini kebiasaannya berlaku sekiranya pihak lelaki mengalami kondisi ejakulasi pramatang.

Kesannya, ia akan membuat encik suami
terpancut air mani
 dengan terlalu cepat.

Sebagai isteri, perasaan serba salah pasti akan menyelubungi anda ketika ini.

Namun, jangan menipu pasangan. Sebaliknya, bersikap jujur dengan pasangan.

Katakan kepadanya bahawa anda belum puas dan anda memerlukannya untuk kehidupan seks yang lebih sihat dan sejahtera.

Dengan ini, mungkin kalian boleh ikhtiarkan sesuatu bagi mengelakkannya dari berulang.

Akhir kata, jangan terlalu gopoh dan lakukan tip malam pertama ini dengan tenang.

Projek malam pengantin kalian pasti akan berjalan dengan jayanya sekiranya kalian betul-betul mengikuti tip malam pertama yang kami berikan ini.

Selamat mencuba ya!


Perubahan Rutin Tidur semasa Mengandung

Kehamilan boleh jadi tempoh yang memenatkan memandangkan anda akan mengalami pelbagai jenis perubahan pada tubuh, termasuklah ketidakselesaan fizikal dan tekanan emosi. Walau bagaimanapun, dalam tempoh jangka panjang, ini akan menjejaskan rutin tidur anda dan menyebabkan masalah tidur.

Rutin tidur semasa trimester pertama

Pada tempoh ini, anda akan berhadapan dengan banyak masalah seperti
loya
, pedih hulu hati, dan kekerapan urin meningkat. Tahap progesteron yang tinggi – hormon yang membantu mengawal kitaran reproduktif seseorang wanita, membuatkan anda berasa lali (mengantuk) dan akan membuatkan anda rasa sering ingin meridap (
tidur siang
). Selain itu, hormon ini juga boleh membuatkan hari normal anda seperti hari maraton, terutama apabila anda rasa amat letih dan tidak mahu melakukan apa-apa.

Di samping itu, anda akan dapati sukar untuk tidur dengan selesa kerana rasa sakit pada payudara anda. Oleh itu, cuba latih diri anda untuk tidur mengiring di sebelah kiri untuk menggalakkan aliran darah dan nutrien ke uterus dan janin anda. Alasan lain adalah anda akan cenderung untuk kencing dengan lebih kerap berbanding normal. Ini kerana uterus yang sedang membesar akan meletakkan tekanan pada pundi kencing anda. Bagi menanganinya, elakkan daripada minum banyak air pada lewat petang atau malam sebelum tidur. Apa yang perlu anda lakukan semasa
trimester pertama
 adalah untuk berehat sebanyak mungkin.

Tidur semasa trimester kedua

Semasa
trimester kedua
, anda akan rasa lebih baik berbanding dengan semasa trimester pertama. Rutin tidur anda akan lebih meningkat kerana tahap hormon kini meningkat sedikit. Jadi, anda boleh mula mewujudkan tabiat tidur baru, termasuklah melakukan urutan sebelum masuk tidur, menetapkan jadual tidur yang tetap atau mengelakkan beberapa barang teknologi (seperti televisyen, laptop, dll) jauh daripada bilik tidur anda.

Selain itu, anda juga boleh bertanyakan kepada doktor anda untuk cadangan senaman yang boleh dilakukan oleh wanita mengandung bagi membantu anda tidur lebih lena. Walau bagaimanapun, terdapat beberapa masalah yang anda akan hadapi semasa tempoh ini. Ini termasuklah kejang kaki, berdengkur, pedih hulu hati, dan apnea tidur. Berjumpa dengan doktor jika anda rasa simptom-simptom ini mengganggu rutin tidur anda. Doktor mungkin akan menyarankan beberapa rawatan yang selamat semasa kehamilan.

Tidur semasa trimester ketiga

Semasa trimester terakhir ini, wanita hamil akan mempunyai lebih masalah untuk tidur berbanding dengan trimester pertama dan kedua. Anda akan mengalami kurang tidur lena di malam hari dan selalunya akan terjaga pada awal pagi. Dan, saiz perut anda juga akan meningkat dan janin semakin membesar dan lebih aktif. Berbanding baring menelentang semasa tidur, yang boleh menjejaskan saraf dalam spina dan vena utama, doktor mengesyorkan bahawa wanita mengandung perlu tidur mengiring ke sebelah kiri dengan bantal diletakkan atau dikapit di antara dua kaki, di bawah perut, dan juga di belakang badan. Sesetengah ibu hamil mungkin akan mengalami pedih hulu hati, urin meningkat, berdengkur, kejang kaki, atau juga sindrom kaki gelisah.


Ini 10 Tanda Jika Anda Alami Hipotiroidisme, No.1 Tu Paling Ramai Tak Sangka!

Menurut kajian, sekitar 12% individu akan mengalami ketidaknormalan fungsi kelenjar tiroid pada satu ketika dalam hidup mereka. Antaranya ialah gangguan hipotiroidisme. Ini 10
tanda thyroid rendah
 penyebab hipotiroidisme yang perlu anda perhatikan.

Untuk mendapatkan lebih banyak info berkenaan Kesihatan, anda boleh klik
di sini
.

Apa itu hipertiroidisme pada kelenjar tiroid?

Tiroid merupakan kelenjar kecil berbentuk rama-rama yang menutupi bahagian depan
salur tekak anda
.

Ia membebaskan hormon tiroid yang berfungsi mengawal pertumbuhan dan
metabolisme setiap bahagian tubuh
 badan anda.

Pituitari pula ialah kelenjar kecil yang berada di tengah kepala. Ia berperanan memantau fisiologi tubuh dan mengeluarkan
hormon perangsang tiroid
 (TSH).

TSH adalah isyarat kepada kelenjar tiroid untuk mengeluarkan hormon tiroid.

Ada kalanya tahap pengeluaran TSH meningkat, tetapi kelenjar tiroid tidak dapat bertindak balas dengan mengeluarkan lebih banyak
hormon
 thyroid. Ini dikenali sebagai hipotiroidisme primer.

Pada masa yang lain pula, tahap TSH boleh menurun, dan kelenjar tiroid tidak pernah menerima isyarat untuk meningkatkan tahap hormon tiroid. Ini dipanggil sebagai hipotiroidisme sekunder.

Hipotiroidisme, atau “tiroid rendah,” boleh menyebabkan pelbagai tanda dan gejala.

Sila lihat 10 tanda thyroid rendah di bawah ini.

10 tanda thyroid rendah penyebab hipotiroidisme

Jika anda mengalami 10 tanda thyroid rendah seperti di bawah ini, besar kemungkinan anda menghidap masalah hipotiroidisme.

#1. Badan berasa sejuk

Jika anda mengalami hipotiroidisme, kadar metabolisme basal akan berkurangan, sekali gus mengurangkan jumlah haba yang anda hasilkan.

Di samping itu,
hormon tiroid
 sepatutnya akan memanaskan lemak perang dalam badan anda.

Lemak perang merupakan jenis lemak khusus yang menjana haba dan ia penting untuk mengekalkan haba badan dalam iklim sejuk.

Namun jika anda mengalami hipotiroidisme, ia akan menghalang fungsi lemak perang ini.

#2. Berasa letih

Hormon tiroid
 menerima isyarat daripada otak dan menyelaraskan sel-sel untuk mengubah fungsinya, bergantung kepada apa yang berlaku dalam badan anda.

Individu yang mempunyai tahap hormon tiroid yang tinggi akan berasa gementar dan gelisah.

Sebaliknya, individu yang mempunyai tahap tiroid rendah akan mudah berasa letih dan lesu.

#3. Mengalami peningkatan berat badan

Salah satu gejala daripada 10 tanda thyroid rendah ialah pertambahan berat badan. Apabila tahap hormon tiroid menjadi rendah, metabolisme tubuh akan bertukar mod.

Daripada
membakar kalori
 untuk pertumbuhan dan aktiviti, jumlah tenaga yang anda gunakan semasa rehat atau kadar metabolisme basal anda akan berkurangan.

Kesannya, badan anda cenderung untuk menyimpan lebih banyak kalori daripada diet dalam bentuk lemak.

#4. Kulit kering dan gatal

Sel-sel kulit juga sensitif terhadap kehilangan isyarat pertumbuhan daripada hormon tiroid.

Apabila kitaran normal pembaharuan kulit rosak, kulit mungkin mengambil masa yang lebih lama untuk tumbuh semula.

Ini bermakna lapisan luar kulit telah berada lebih lama dan mengalami kerosakan.

Selain itu, kulit mati juga mungkin mengambil masa yang lebih lama untuk dibuang,
menyebabkan kulit mengelupas dan kering
.

#5. Sakit otot dan sendi

Hormon tiroid
 yang rendah boleh menyebabkan metabolisme badan bertukar ke arah katabolisme, iaitu apabila badan memecahkan tisu badan seperti otot untuk mendapatkan tenaga.

Semasa proses katabolisme, kekuatan otot menjadi berkurangan dan berpotensi menyebabkan badan berasa lemah.

Proses pemecahan tisu otot ini juga boleh menyebabkan rasa sakit pada otot dan juga sendi.

#6. Keguguran rambut

Antara tanda lain daripada 10 tanda thyroid rendah ialah
keguguran rambut.

Seperti kebanyakan sel, folikel rambut juga dikawal oleh hormon tiroid.

Hormon tiroid yang rendah menyebabkan folikel rambut berhenti tumbuh semula dan mengakibatkan keguguran rambut.

 Ini biasanya akan bertambah baik apabila masalah tiroid telah dirawat.

#7. Alami sembelit

Menurut satu kajian, sembelit telah menjejaskan 17% individu yang mempunyai hormon thyroid yang rendah, berbanding 10% individu lain yang mempunyai tahap tiroid yang normal.

Kebanyakan individu yang mengalami sembelit tidak mempunyai hipotiroidisme.

Walau bagaimanapun, jika sembelit disertai dengan tanda-tanda hipotiroidisme yang lain, kelenjar tiroid mungkin menjadi puncanya.

#8. Mengalami kemurungan

Hipotiroidisme dikaitkan dengan
kejadian kemurungan
.

Puncanya masih tidak begitu jelas, tetapi ia mungkin merupakan
gejala mental
 yang disebabkan penurunan tenaga dan kesihatan badan.

Baca juga:

Elak Bersama Kerana Faraj Kering Selepas Bersalin? Ini Mungkin Akibat Tiroid!

Gejala Menopaus & Penyakit Tiroid, Jangan Keliru Dengan Simptom 2 Kondisi Ini

#9. Sukar untuk mengingat atau menumpukan perhatian

Ramai pesakit dengan hipotiroidisme mengadu tentang masalah untuk mengingat dan menumpukan perhatian.

Punca bagi gangguan ini masih belum difahami sepenuhnya.

Namun, kesukaran untuk mengingat sesuatu akan bertambah baik dengan rawatan hormon tiroid.

#10. Haid tidak teratur

Haid yang tidak teratur juga menjadi salah satu gejala daripada 10 tanda thyroid rendah.

Pendarahan haid
 yang tidak teratur dan juga berat telah dikaitkan dengan gangguan hipotiroidisme.

Hormon tiroid berinteraksi dengan hormon lain yang mengawal kitaran haid, dan tahap hormon tiroid yang tidak normal boleh mengganggu isyaratnya.

 Selain itu juga, hormon tiroid yang rendah juga boleh menjejaskan ovari dan rahim secara langsung.


6 Faktor Berlaku Keradangan Tendon Siku

Keradangan tendon siku (tennis elbow) menyebabkan kesakitan yang menyakitkan di sekeliling siku anda. Ia adalah keradangan tendon yang menyambungkan otot lengan bawah ke ketinggian yang tajam di luar siku anda. Penggunaan berlebihan otot ini semasa sukan (tenis, skuasy, dll) atau kerja (pertukangan, paip, kegunaan berterusan papan kekunci, dll), atau pun pukulan langsung boleh menyebabkannya berlaku.

Punca keradangan tendon siku

1. Penggunaan otot berlebihan

Ia
 sering berlaku disebabkan oleh kerosakan pada otot yang terdapat pada lengan bawah anda. Otot ini, dikenali sebagai
extensor carpi radialis brevis
, yang melekat pada tulang di siku dan terlibat dalam pergerakan pergelangan tangan anda. Penggunaan berlebihan otot ini boleh menyebabkan air mata kecil terbentuk dalam tendon, iaitu tisu yang melekatkan otot ke tulang, menyebabkan kerengsaan dan sakit.

2. Sukan

Sukan yang melibatkan pergerakan lengan atas seperti tenis atau skuasy dikaitkan dengan
tennis elbow
. Malah, dianggarkan ia terjadi kira-kira 50% daripada atlet yang menggunakan pergerakan lengan atas. Tetapi teknik-teknik strok yang tidak betul dan peralatan yang rosak juga boleh memainkan peranan dalam meningkatkan risiko di mana membabitkan sukan raket berkenaan.

3. Kerja manual

Orang yang bekerja dalam pekerjaan yang memerlukan penggunaan lengan dan berulang otot lengan bawah mungkin terdedah kepada
tennis elbow
. Pelukis, tukang kayu, dan tukang paip mungkin mempunyai risiko tertentu dan juga penjual daging atau tukang masak boleh mendapatkannya. Anda mungkin juga perlu memerhati keadaan ini jika menggunakan papan kekunci atau tetikus komputer secara berterusan. Ia dianggap sebagai mengangkat berat badan atau melibatkan jenis kerja berulang mungkin menyebabkan kecederaan.

4. Faktor psikososial

Faktor psikososial juga boleh berinteraksi dengan faktor risiko mekanikal yang menyebabkan gangguan ini. Malah, satu kajian mendapati bahawa ia dikaitkan dengan sokongan sosial yang rendah di tempat kerja dalam kalangan wanita.

5. Faktor psikologi

Faktor seperti kemurungan dan kecemasan dikaitkan dengan gangguan ini. Walau bagaimanapun, tidak jelas sama ada ia memainkan peranan dalam menyebabkan
tennis elbow
 atau timbul kerana kesakitan yang disebabkan olehnya.

6. Umur

Walaupun semua orang boleh mendapat
tennis elbow
, ia lebih cenderung terhadap individu berumur 30 hingga 50 tahun.

Apa yang boleh anda lakukan?

Sekiranya anda mengalami
tennis elbow
, rehat selama 2 hingga 3 minggu mungkin membantu.

Anda juga boleh cuba meletakkan beberapa ais di atasnya.

Ubat tahan sakit, senaman yang menguatkan otot, penggunaan penyokong, dan suntikan kortison juga boleh berguna.

Terapi alternatif seperti akupunktur juga didapati berkesan.

Hello Health Group
 tidak menyediakan nasihat perubatan, diagnosis atau rawatan.


Tak Tahan Selalu Bersin Sewaktu Bangun Tidur? Ini Mungkin Sebab Alergi Pagi!

Hidung tersumbat, berair,
 meleleh, bersin, batuk… Ini semua antara reaksi alergi menjengkelkan yang boleh terjadi.

Reaksi alergi boleh tercetus dan berlaku bila-bila masa sahaja sepanjang tahun, tanpa mengira musim panas mahupun sejuk.

Namun, sebilangan orang hanya mengalami gejala alergi pada waktu pagi! Adakah anda tergolong dalam golongan ini?

Jika ya, mari kita merungkai penyebab utama di sebalik kejadian tersebut berserta langkah pencegahan. Jom baca!

Untuk mendapatkan lebih banyak info tentang Alahan, sila dapatkannya
di sini.

Alergi waktu pagi, apa punca?

Untuk pengetahuan, gejala alahan kadangkala berlaku disebabkan oleh rinitis alergi (
allergic rhinitis
) atau demam hay
(hay fever).

Simptom juga berlaku apabila sistem kekebalan tubuh bertindak balas terhadap alergen di udara, menyebabkan pembengkakan dan keradangan di dalam hidung.

Selain itu, reaksi sistem imun ini bukan sahaja mencetuskan gejala-gejala yang disebutkan di atas, malah simptom lain turut boleh terjadi, seperti:

Hidung tersumbat

Wheezing

Sakit kepala

Mata berair

Sekarang berbalik kepada persoalan utama artikel ini, apa sebenarnya punca reaksi alergi pada waktu pagi ini?

1. Debunga

Debunga adalah serbuk halus yang dihasilkan oleh pokok, bunga, rumput dan rumpai yang digunakan sebagai baja.

Alahan debunga ini turut dikenali sebagai demam hay atau rinitis alahan, merupakan antara penyebab utama alahan di Amerika Syarikat.

Jika anda sudah mempunyai
alahan terhadap debunga
, potensi untuk mengalami reaksi alergi yang teruk pada waktu pagi adalah agak tinggi.

Ini kerana jumlah debunga adalah paling tinggi pada waktu pagi.

2. Hama debu

Reaksi alergi juga boleh tercetus pada waktu pagi sekiranya anda alah kepada hama debu.

Mereka adalah pepijat mikroskopik yang turut menghuni rumah, termasuklah di bilik tidur kita yang merupakan tempat kegemarannya.

Tambahan itu,
makhluk kecil ini cenderung tinggal dan membiak di tilam
, bantal, cadar, karpet malah perabot.

Pun begitu, mereka tidak menggigit atau menyebarkan penyakit.

Tetapi jika anda tidur di tempat yang dipenuhi hama, anda mungkin akan bangun dengan gejala alergi setiap pagi.

3. Haiwan peliharaan

Haiwan peliharaan adalah satu lagi penyebab reaksi alergi atau alahan pagi, terutamanya jika si gebu anda tidur sebilik atau sekatil.

Sekiranya anda tidak tidur bersama sekalipun, bulu-bulu mereka masih akan gugur dan bertebaran di kawasan bilik tidur kalian.

Bagi mengurangkan risiko berlakunya alahan pada waktu pagi, elakkan
haiwan kesayangan
 anda daripada masuk bilik mahupun naik ke atas katil.

Apa lagi penyebab reaksi alergi waktu pagi yang lain?

Simptom alahan pada waktu pagi bukan hanya disebabkan oleh alergen.

Rinitis bukan alergi juga boleh mencetuskan alahan pagi seperti
hidung tersumbat, berair,
 bersin, dan batuk.

Ini kerana rinitis alergi dan rinitis bukan alergi boleh
menyebabkan simptom yang serupa.

Perbezaannya ialah rinitis bukan alergi tidak melibatkan sistem imun. Sebaliknya, perengsa dan faktor-faktor lain boleh menjadi pencetus, seperti:

Bau yang kuat

Penggunaan gel mandian wangi,
essential oil
, atau losen sebelum tidur, bau-bau ini boleh merengsakan saluran darah di hidung, menyebabkannya tersumbat dan berair. Sakit tekak dan batuk juga boleh berlaku.

Maka, pendedahan terhadap produk-produk ini setiap malam boleh menyebabkan anda bangun dengan gejala alahan.

Selain itu, anda turut berpotensi mengalami alahan ini sekiranya sensitif terhadap sabun basuh yang digunakan dalam mencuci cadar mahupun sarung bantal.

Ubatan

Bukan hanya bau kuat, ubat-ubatan tertentu juga boleh mencetuskan rinitis bukan alergi pada waktu pagi.

Kadangkala, saluran darah di hidung melebar sebagai kesan sampingan pengambilan ubatan tertentu seperti, ibuprofen, aspirin, sedatif, mahupun ubat untuk mengurangkan tekanan darah tinggi.

Jika diambil sebelum tidur, ubatan ini berisiko menyebabkan hidung berair atau tersumbat apabila bangun pada waktu pagi.

Refluks asid

Asid refluks berlaku apabila terdapat asid dari perut naik kembali ke saluran esofagus.

Keadaan ini adalah normal untuk berlaku tetapi boleh menyebabkan komplikasi kesihatan lain seperti
masalah pedih ulu hati
.

Posisi tidur secara terlentang boleh memperburuk refluks dan merengsakan tekak anda.

Justeru, perkara ini turut menyebabkan sakit tekak, hidung yang berair, dan simptom alahan lain.

Perubahan hormon

Perubahan hormon yang terjadi akibat kehamilan, haid, dan penggunaan pil perancang juga boleh menyumbang terhadap rinitis bukan alergi.

Ini kerana perubahan tahap hormon menyumbang kepada peningkatan pengeluaran lendir dan mencetuskan perubahan pada selaput lendir, mengakibatkan hidung berair, tersumbat dan bersin.

Alahan pagi, bagaimana nak cegah?

Berikut adalah beberapa tip yang boleh diamalkan untuk mencegah gejala alergi pada waktu pagi, tidak kira sama ada disebabkan oleh rinitis alergi atau rinitis bukan alergi.

Walau bagaimana sayang atau serapat mana pun anda dengan si gebu, JANGAN tidur bersama haiwan kesayangan atau membiarkannya ‘melepak’ di tempat tidur anda. Mandikan si gebu sekurang-kurangnya seminggu sekali (mengikut kesesuaian) untuk mengurangkan alergen di kawasan rumah

Elak gunakan karpet berbulu tebal di bilik tidur dan gantikan dengan lantai kayu atau jubin

Pastikan kelembapan di tahap rendah. Kekalkan kelembapan relatif di bawah 50% di rumah anda.
Dehumidifier
 atau
penghawa dingin
 dapat membantu menjaga tahap kelembapan

Gunakan penutup anti hama pada cadar dan sarung bantal

Ambil ubat antihistamin setiap malam sebelum tidur. Ubat ini dapat menghalang histamin yang dikeluarkan oleh tubuh

Sentiasa
bersihkan katil setiap malam sebelum tidur
, dan pastikan kebersihan bilik berada pada tahap yang optimum

Basuh tempat tidur secara mingguan. Basuh semua cadar, selimut, sarung bantal dan sarung tilam menggunakan air panas sekurang-kurangnya 130 F (54.4 C) untuk membunuh hama habuk dan menyingkirkan reaksi alergi


Elak Sista Ovari Pecah, Ini 5 Cara Kecutkan Cyst Yang Selamat Di Rumah!

Selalu rasa sakit bawah perut? Anda mungkin m
engalami sista ovari. Jom ketahui simptom dan cara kecutkan
cyst
 yang boleh dicuba.

Untuk mendapatkan lebih banyak info tentang Kesihatan Wanita, sila dapatkannya
di sini.

Apa itu sista ovari?

Ovari adalah sebahagian daripada sistem pembiakan wanita.
 Ia terletak di bahagian abdomen bawah pada kedua-dua belah rahim.

Umumnya, seorang wanita akan mempunyai 2 ovari yang menghasilkan telur, hormon estrogen dan progesteron.

Kadangkala, sebuah kantung berisi cecair dipanggil
cyst
 atau sista akan terbentuk di salah satu ovari.

Kebanyakan wanita akan menghidap sekurang-kurangnya 1 sista sepanjang hayatnya.

 Kebiasaannya, keadaan tersebut tidak akan menyebabkan kesakitan atau sebarang gejala.

Tetapi sekiranya anda mengalami sakit perut atau berasa tidak selesa yang luar biasa, ia berkemungkinan menunjukkan bahawa anda mengalami sista ovari (
ovarian cyst
).

Jika anda risau mengenainya, ada cara kecutkan
cyst
 yang akan Hello Doktor kongsikan.

Memahami simptom sista ovari

Sebelum anda mengetahui tentang kaedah dan cara kecutkan
cyst
, sudah tentu anda perlu mengenal pasti terlebih dahulu simptomnya.

Berikut 11 tanda sista ovari yang boleh anda semak:

 Sakit pelvis

Rasa sakit pada pelvis iaitu sekitar bahagian abdomen bawah boleh menjadi petanda sista ovari.

Kesakitan dialami mungkin untuk tempoh masa panjang atau datang dan pergi. Biasanya rasa sakit akan menjadi lebih teruk
semasa kedatangan haid
.

Hormon terhasil semasa period boleh menyebabkan sista yang terbentuk atau membesar semakin menyakitkan.

Jika sista pecah, anda mungkin akan berasa sakit secara tiba-tiba dan teruk pada bahagian pelvis.

 Kesakitan lain

Rasa sakit akibat sista ini boleh merebak daripada bahagian pelvis ke kawasan belakang badan sehingga paha. Ia dirujuk sebagai
referred pain.

 Kembung

Kebanyakan wanita mungkin akan mengalami
perut kembung semasa haid.

Tetapi masalah kembung yang agak abnormal boleh berlaku kesan daripada tumbesaran sista.

 Mual dan muntah

Masalah loya dan muntah boleh terjadi apabila sista yang wujud mengakibatkan salah satu ovari anda berpusing.

 Kekerapan kencing

Ada kalanya, sista yang wujud boleh mempengaruhi aktiviti pundi kencing sehingga menyukarkan anda untuk mengosongkannya.
Kekerapan untuk kencing juga meningkat.

 Demam

Jika masalah sista ovari dijangkiti, anda mungkin akan mengalami demam.

 Pendarahan tanpa sebab

Ada masanya, anda mengalami
pendarahan tanpa sebab
dan tidak dijangka.

Pastikan anda mendapatkan rawatan segera kerana ia mungkin keadaan yang memerlukan rawatan perubatan.

 Pertambahan berat badan

Dalam kes jarang berlaku,
cyst
 boleh membesar. Saiz sista bersama masalah kembung yang dialami boleh menyebabkan
perubahan pada berat badan anda.

 Hubungan seks

Antara petanda anda mungkin mengalami sista adalah apabila berasa sakit atau tidak selesa semasa bersetubuh.

Sesetengah wanita berdepan kesakitan dan ketidakselesaan pada bahagian abdomen selepas
melakukan aktiviti seks
.

Keadaan ini cenderung berlaku jika anda mengalami sista ovari jenis endometrioma – tisu rahim tumbuh di
bahagian luar rahim.

 Sukar hamil

Bagi wanita dengan masalah
sindrom ovarium polisistik (PCOS)
, sista akan terbentuk dari masa ke masa.

 Selalunya wanita dengan
PCOS akan berdepan kesukaran untuk mengandung
.

 Masalah buang air besar

Masalah
ovarian cyst
 yang dialami boleh menjejaskan fungsi usus sehingga mengakibatkan anda sukar untuk mengosongkannya.

Antara situasi yang kerap dialami adalah kesakitan semasa berak, tekanan pada usus atau peningkatan kekerapan membuang air besar.

Jadi, apakah cara kecutkan
cyst
 yang boleh anda lakukan?

Cara kecutkan
cyst
 di rumah

Anda perlu tahu rawatan di rumah tidak dapat menyingkirkan sista, tetapi ia boleh membantu mengurangkan simptom dan mengatasi kesakitan.

 Ubatan kaunter

Ubat yang boleh dibeli di farmasi berperanan sebagai penahan kesakitan. Anda tidak memerlukan preskripsi.

Tetapi jika keadaan tidak berkurang, pastikan anda mendapatkan pemeriksaan doktor.

Walau apa pun, dapatkan nasihat doktor sebelum mengambil sebarang ubat tahan sakit untuk rawat sista ovari.

 Kurangkan berat

Antara cara kecutkan
cyst
 adalah dengan menurunkan berat, badan anda akan dapat berfungsi dengan lebih baik.

 Ini sekali gus membantu mencegah pembentukan sista pada bahagian ovari.

 Diet pemakanan

Tidak semua wanita dengan PCOS berisiko untuk mengembangkan masalah sista pada ovari ini.

Tetapi PCOS menyebabkan wujudnya masalah rintangan insulin, sekali gus meningkatkan risiko untuk diabetes, ketidaksuburan serta peningkatan berat badan.

Sekiranya mempunyai PCOS, anda disarankan untuk mengubah diet pemakanan bagi mengurangkan risiko mengembangkan diabetes atau sista ovari.

 Bertenang

Tekanan dan kegelisahan boleh menyebabkan keadaan kesihatan bertambah buruk.

Jadi 1 cara kecutkan
cyst
 yang boleh anda cuba adalah dengan mempelajari teknik relaksasi bagi membantu kekalkan ketenangan dalam diri.

Belajarlah teknik yoga
, pernafasan mendalam dan meditasi untuk hilangkan stres.

Ia juga membantu mengurangkan rasa sakit dan memperbaiki tahap kesihatan keseluruhan.

 Bersenam

Melakukan aktiviti fizikal
dan regangan dapat mengurangkan sakit berkaitan sista.

Malahan ia juga membantu dalam mengatasi ketegangan otot.

Rawatan bersesuaian

Masalah sista ovari adalah keadaan biasa yang tidak mendatangkan kebimbangan.

Pelbagai rawatan yang bersesuaian dan selamat boleh dijadikan pilihan untuk mengubati keadaan tersebut.

Walau bagaimanapun, setiap wanita harus sentiasa berwaspada terhadap setiap perubahan dalam badan dan
tidak mengabaikan jika mengalami kesakitan pelvis yang kronik.


Jangan Pinggirkan Anak Ke-4! Ada 9 Fakta Menarik Tentang ATIH Atau UDA!

Biasanya kita terbaca tentang personaliti anak sulung atau si bongsu. Namun, bagaimana pula fakta anak no 4?

Mungkinkah ada keperibadian anak keempat yang menarik tapi tak diketahui? Jom bongkar!

Fakta anak no 4

Mengikut pakar psikologi, kedudukan dalam urutan kelahiran anak boleh mempengaruhi
sikap dan personaliti mereka
.

Namun adakah ia benar atau sekadar rekaan semata-mata?

Jika anda mempunyai lebih daripada seorang anak, sudah tentu anda akan dapat menilai sama ada keperibadian diri mereka berbeza mahupun tidak, kan?

Pastinya
anak pertama
 berbeza daripada
yang ke-2
 mahupun si bongsu.

Ada yang mengatakan ia kerana terdapat kaitan antara cara ibu bapa berhubung dengan kedudukan kelahiran anak.

Jika sebelum ini kehidupan dengan hanya seorang anak atau ibu bapa hanya mempunyai
anak tunggal
, n
amun apabila keluarga semakin membesar, sehingga 4 orang anak, cabarannya pasti berbeza, kan?

Pun begitu, kebaikan mempunyai keluarga besar dan anak ramai adalah baik untuk kerja berpasukan dan menyimpul ikatan persaudaraan yang lebih kuat.

Anak daripada adik-beradik yang ramai
 ini dikatakan saling mendorong, membantu dan bersikap tanggungjawab antara satu sama lain.

Malah ada kajian mengatakan, semakin ramai bilangan adik-beradik dan kurang jarak perbezaan umur, kesan tekanan yang dialami akan berkurangan.

Jadi mungkinkah keperibadian anak keempat ini lebih mesra dan ramah kepada individu di sekelilingnya disebabkan sudah terbiasa dengan bilangan ahli keluarga yang besar?

9 fakta anak no 4 yang menarik

Untuk mengenali dan memahami watak seorang kanak-kanak adalah perkara yang sukar.

Yang pastinya anak sulung atau anak pertama mesti mempunyai perbezaan dengan anak kedua hingga keempat dan seterusnya.

Berikut dikongsikan beberapa fakta yang mungkin tidak anda ketahui mengenai mereka yang menjadi anak keempat atau dipanggil Atih ini (ada yang menggelarnya Uda).

Sama ada benar atau sebaliknya, anda tentukanlah, okay?

1# Peramah dan suka bergaul

Fakta anak no 4 yang pertama adalah mereka ini dikatakan individu yang ramah dan mudah diajak untuk berborak.

Ia mungkin disebabkan anak keempat mempunyai 3
adik-beradik lain
 di atasnya, sama ada abang atau kakak.

Sikap peramah dan suka bergaul yang wujud dalam diri anak yang di tempat keempat ini membuatkan diri mereka disukai ramai.

2# Berdikari

Keperibadian anak keempat dikatakan sebagai individu yang tidak gemar menyusahkan pihak lain.

Selagi termampu, mereka akan cuba melakukan segalanya dengan sendiri.

Dalam erti kata lain,
 seorang individu yang berdikari
 dan tidak mengharapkan bantuan.

3# Seorang penghibur

Menjadi penghibur tidak bermakna perlu menjadi artis, kan?

Jika ada ahli keluarga atau rakan
yang sedang bersedih
, mereka akan dihiburkan dengan keletah anak keempat dengan gurau sendanya.

Maka, jika ada pihak yang berhati walang, nombor 4 pasti dicari.

4# Hati tisu

Tidak kira lelaki atau wanita, mereka yang digelar Atih ini dikatakan sebagai seorang yang sensitif.

Bahkan adakalanya terlalu sensitif. Eh, betul ke fakta anak no 4 ini? Ada yang setuju tak?

Mereka mudah salah faham sebelum mengetahui perkara sebenar dan sering berasa seperti ada pihak lain sedang memperkatakan tentang dirinya.

Baik selidik dulu, ya anak keempat?

5# Pendengar setia

Keperibadian anak keempat dianggap sebagai seorang pendengar yang setia.

Ia mungkin kedudukan no 4 dalam keluarga
 membuatkan mereka menjadi pilihan abang, kakak mahupun ibu untuk meluahkan perasaan dan berkongsi cerita sejak dari kecil.

Jadi apabila menginjak dewasa, mereka sudah terbiasa untuk menadah telinga menjadi pendengar setia saat diperlukan.

6# Sukar difahami

Alamak, betul ke mereka yang dilahirkan sebagai anak no 4 ini sukar untuk difahami?

Oleh sebab daripada kecil mereka dilayan dengan baik oleh keluarga, makanya
hanya individu terdekat dan rapat sahaja
 yang faham sikap sebenar anak keempat ini.

Pun begitu, bagi si dia yang menjadi pasangan individu anak keempat, mereka juga dikatakan akan dapat memahami sikap dan perangai Si Atih ini.

7# Kurang sabar

Ini mungkin fakta anak no 4 yang tidak begitu enak didengar.

Salah 1 kekurangan anak keempat ini yang tidak digemari individu di sekeliling adalah sikap kurang bersabar.

Ia mungkin kerana dalam keluarga, biasanya anak keempat mendapat layanan yang istimewa.
Apatah lagi jika bergelar adik
.

Kena
belajar bersabar
 ye wahai anak no 4!

8#
Moody
 dan pemendam perasaan

Jika anda bersahabat dengan Si Atih ini, hati-hati, jangan bergurau berlebihan, sebab keperibadian anak keempat ini mudah terasa dan
senang berubah emosi
.

Paling teruk, mereka akan pendamkan apa yang dirasai. Jadi anak no 4, kena belajar meluahkan perasaan, takut lama-lama nanti meletup!

9# Seorang yang setia

Beruntunglah jika anda kenal dengan Si Atih. Fakta anak no 4 mengatakan mereka ini seorang yang setia.

Tidak kira dalam persahabatan mahupun
hubungan percintaan
, anak keempat akan ada bersama tidak kira waktu susah mahupun senang. Wah, bagusnya!

Jika benar itulah keperibadian mereka yang dilahirkan sebagai anak ke-4, maka ini merupakan ciri paling bernilai yang sukar untuk ditemui pada masa sekarang. Jadi hargailah mereka!

Tentukan sendiri

Jadi bagaimana dengan perkongsian artikel ini?

Sama ada benar atau tidak personaliti anak keempat yang dikongsikan, hanya mereka yang bergelar anak keempat boleh menentukannya.

Walau apa pun,
setiap anak-anak mempunyai keperibadian yang unik
 dan seharusnya disayangi tanpa berbelah bahagi.


Dekati Orang Kemurungan Undang Aura Negatif Pada Anda- Kemurungan Berjangkit?

Berhadapan atau mengendalikan
orang yang kemurungan dalam keluarga
 terdekat tidak semudah yang anda sangkakan.

Bukanlah sesuatu yang pelik jika individu yang mengendalikannya akan turut berasa sedih atau mengalami emosi yang negatif seperti yang dialami oleh orang yang kemurungan.

Disebabkan itu, timbul satu persoalan, adakah kemurungan boleh menular atau berjangkit kepada individu lain?

Kemurungan boleh berjangkit, tetapi bukanlah seperti penyakit fizikal

‘Jangkitan’ atau
penularan kemurungan
 sangat berbeza dengan penularan penyakit fizikal lain seperti flu yang disebabkan oleh bakteria atau virus.

Anda tidak akan terus dijangkiti kemurungan hanya disebabkan anda menemani orang yang kemurungan atau berada di sampingnya seharian.

Apa yang anda alami atau rasakan itu bukanlah kemurungan, tetapi kesedihan,
emosi dan mood yang negatif
. Fenomena yang sama turut akan berlaku jika ia adalah emosi atau perasaan yang positif.

Sebagai contoh, apabila anda melihat individu lain bergelak-ketawa, anda akan turut sama ketawa tanpa anda sedari.

Bukan sahaja emosi, malah tingkah laku negatif juga dapat ‘berjangkit’ kepada diri anda.

Sebagai contoh, jika rakan-rakan anda berhenti daripada merokok, anda juga berkemungkinan akan melakukan tindakan yang serupa.

Jika rakan anda amat gemar memakan makanan segera, maka anda juga mempunyai kecenderungan untuk menyukainya.

Kemurungan boleh menular dengan cara yang sama, tetapi perantaranya bukanlah bakteria atau virus.

Perantara dalam
penularan kemurungan
 ialah tingkah laku yang negatif.

Antara contoh tingkah laku negatif yang mungkin berlaku ialah bersikap pesimis, menjauhi diri daripada pergaulan sosial, mudah berasa marah, sering mengeluh dan pelbagai contoh lain lagi.

Pengaruh kemurungan yang boleh berlaku

Selain itu, penularan kemurungan ini tidak mengambil masa yang lama.

Pada tahun 2014, sekumpulan penyelidik ada menjalankan kajian terhadap 100 pasangan mahasiswa yang akan menjadi rakan sebilik.

Setiap mahasiswa dikehendaki untuk tinggal bersama pasangannya dalam tempoh antara 3 hingga 6 bulan.

Setelah 6 bulan, mahasiswa yang tinggal bersama pasangan yang sering termenung telah menunjukkan lebih banyak ciri-ciri berlakunya kemurungan.

Para penyelidik membuat kesimpulan bahawa perkara ini terjadi disebabkan oleh mereka yang terkesan ini
mempunyai cara berfikir yang sama
 seperti rakan sebiliknya.

Siapa yang lebih berisiko untuk ‘dijangkiti’ kemurungan?

Kemurungan boleh mempengaruhi individu lain.

Namun,
kekebalan anda terhadap ‘jangkitan’ kemurungan
 dari orang yang murung ini bergantung kepada banyak faktor seperti genetik, pengalaman masa lalu, serta tahap stres yang anda alami.

Risiko kemurungan akan berlaku pada tahap yang lebih tinggi dalam kalangan individu yang mempunyai keadaan-keadaan seperti berikut:

Mempunyai sejarah kejadian orang yang kemurungan dalam keluarga

Sedang mengalami perubahan yang besar dalam hidup seperti kematian, perceraian dan muflis

Terlalu bergantung kepada individu lain seperti ahli keluarga, rakan dan juga pasangan

Kemurungan tidak hanya menular daripada individu yang terdekat seperti ibu bapa, anak, pasangan, rakan baik atau rakan sebilik.

Malah, anda juga boleh mendapat emosi negatif yang sama melalui interaksi di media sosial.

Ketika mana terdapatnya perkara buruk yang berlegar-legar di media sosial, kebanyakan pengguna media sosial gemar untuk memberikan respons dengan hantaran atau komen yang bersifat negatif.

 Begitu juga apabila terdapat sesuatu berita atau
perkara yang positif
, kebanyakan individu akan memberikan respons yang baik.

Tambahan lagi, sejak kebelakangan ini, terdapat juga beberapa kes individu yang mempunyai inspirasi atau idea untuk membunuh diri hanya kerana mereka telah melihat perlakuan yang sama dilakukan oleh orang lain di media sosial.

Apakah yang boleh anda lakukan apabila perasaan murung menular?

Apabila anda menyedari bahawa anda mempunyai
simptom-simptom kemurungan
, cara yang terbaik adalah dengan mencari bantuan profesional.

Dapatkan konsultasi bersama ahli psikologi atau ahli psikiatri untuk mengatasi simptom tersebut.

 Sekiranya perlu, ajaklah orang lain yang kemurungan dalam keluarga anda untuk bersama dengan anda bagi mendapatkan konsultasi.

Di saat anda menjalani kaunseling rutin bersama dengan ahli profesional,
cubalah untuk menguruskan stres
 yang sedang anda alami.

 Jangan lupa untuk saling memberikan sokongan antara satu sama lain agar anda dan orang yang mengalami kemurungan dapat berkembang ke arah yang lebih baik.

Ingatlah bahawa anda sebenarnya tidak bersendirian dalam mendekati ahli keluarga atau orang yang kemurungan walaupun anda juga mempunyai kemurungan.

Anda sentiasa boleh mendapatkan sokongan daripada individu-individu yang boleh dipercayai.

Baca juga:

Muzium Membosankan? Lepas Baca Ini Pasti Anda Rasa RUGI Besar Kalau Tak Pergi

Ini 5 Artis Tempatan Yang Pernah Alami Gangguan Mental, Nombor 3 Tu Tak Sangka!

Anda Alami Kemurungan? Jangan Risau, 7 Tip Mudah Ini Bantu Melancarkan Hari Anda

Rasa Lonely? Lakukan 7 Perkara Ini Untuk Hilangkan Kesunyian Anda

Rakan Sekerja Selalu Buat Hal? Jangan Tunggu Lagi, Ini 5 Cara Untuk Anda Berdepan Dengan Individu Toksik Seperti Mereka


Kekurangan Tidur Punca Masalah Kronik yang Lain

Fenomena ‘Karoshi’ adalah hasil daripada kekurangan tidur yang telah menjadi satu epidemik dalam kalangan pekerja samada di sektor swasta mahupun kerajaan.

‘Karoshi’ adalah suatu istilah Jepun yang bermaksud kematian yang disebabkan oleh faktor bekerja melebihi masa yang sepatutnya atau keletihan melampau yang berpunca daripada faktor pekerjaan.

Berpandukan data yang dikeluarkan oleh
Science Advances
 pada tahun 2016, negara Singapura, Jepun dan Brazil merupakan tiga negara teratas yang direkodkan memiliki waktu tidur yang paling sedikit berbanding negara-negara lain disebabkan oleh pelaksanaan tugas pekerjaan melebihi waktu yang sepatutnya.

Ketidakcukupan waktu tidur yang sepatutnya boleh memberi kesan buruk yang lain termasuklah
burnout,
insomnia, keletihan dan lebih buruk jika ia membawa kepada masalah tekanan mental yang akhirnya membawa kepada kematian samada secara tidak sengaja mahupun dengan niat.

Kes berkaitan kekurangan rehat dan tidur

Di Jepun, pengorbanan salah satu aspek dalam kehidupan untuk mencapai matlamat organisasi dianggap sebagai tanda kesetiaan terhadap sesebuah organisasi tersebut. Malangnya ia turut memberi kesan terhadap kualiti hidup seseorang sehingga mengorbankan waktu rehat dan tidur yang sepatutnya digunakan untuk merehatkan tubuh badan daripada terlebih bekerja.

Masalah kekurangan tidur akibat faktor kerja lebih masa bukanlah satu masalah kecil apatah lagi sekiranya ia dipandang mudah.

Pada tahun 2013, Miwa Sado, seorang wartawan yang berusia 31 tahun telah meninggal dunia akibat kegagalan fungsi jantung kongestif setelah bekerja selama 159 jam lebih masa daripada yang sepatutnya dalam satu bulan, dengan hanya bercuti selama dua hari dalam tempoh satu bulan tersebut.

Dalam kes lain, Tadaaki Igari, seorang mekanik yang berkhidmat di loji nuklear Fukushima yang berumur 57 tahun, telah meninggal dunia pada tahun 2013 disebabkan oleh
arrhythmia
 iaitu degupan jantung yang tidak normal. Beliau telah bekerja selama 100 jam dalam sebulan sebelum kematiannya.

Kualiti tidur pekerja dalam konteks Malaysia

Di Malaysia, lebih daripada separuh iaitu sebanyak 54.4 peratus daripada jumlah pekerja-pekerja di Malaysia mengakui bahawa mereka tidur kurang daripada tujuh jam seperti yang disarankan.

Menurut hasil soal selidik
Malaysia’s Healthiest Workplace 2018
 yang dijalankan oleh AIA Vitality, hanya 7% yang mengakui bahawa mereka memiliki waktu tidur yang sangat baik. 43% daripada mereka pula mengakui memiliki kualiti tidur yang agak baik, 37% mengakui memiliki kualiti tidur yang baik, manakala 11% memiliki kualiti tidur yang tidak baik dan 2% memiliki kualiti tidur yang sangat tidak baik.

Ini menunjukkan bahawa jumlah masa dan kualiti tidur pekerja-pekerja di Malaysia masih berada di tahap kurang memuaskan dan ianya mestilah ditangani sebelum fenomena ‘karoshi’ mula mengambil tempat dalam kalangan pekerja di Malaysia.

Usaha majikan dalam meningkatkan kesejahteraan dan kualiti hidup pekerja

Kebanyakan syarikat-syarikat di Malaysia telah menyediakan pelbagai perkhidmatan atau fasiliti kepada pekerja-pekerja mereka sebagai sokongan terhadap peningkatan kesejahteraan fizikal dan mental.

Ini termasuklah waktu bekerja yang fleksibel, penyediaan pusat pemulihan bagi kecederaan mahupun peningkatan fungsi fizikal tubuh badan, pembentukan kumpulan sokongan atau
support group
 bagi pekerja-pekerja yang mempunyai masalah berkaitan kesejahteraan dan kesihatan mental, cabaran berinsentif seperti cabaran penurunan berat badan serta klinik kecergasan.

Cadangan kearah memastikan kualiti rehat dan tidur yang baik untuk pekerja di Malaysia

Walaubagaimanapun, masih banyak yang tidak menyedari kepentingan penyediaan fasiliti atau kemudahan khusus bagi pekerja untuk mendapatkan kualiti atau waktu tidur yang mencukupi di tempat kerja.

Antara cadangan yang boleh disarankan kepada sektor kerajaan mahupun swasta adalah dengan menyediakan bilik rehat khusus atau
sleeping pods
 bagi pekerja mereka mendapatkan
quick nap
 diantara waktu bekerja.

Cara ini boleh membantu memberi kecergasan kepada mereka sekaligus meningkatkan produktiviti pekerja dalam menjalankan tugas.

Selain daripada itu, majikan disarankan agar tidak mengganggu pekerja diluar waktu bekerja seperti hujung minggu, waktu rehat, atau cuti pekerja dengan panggilan telefon mahupun email berkaitan kerja.

Ini bertujuan untuk mengurangkan tekanan yang dihadapi oleh pekerja di waktu mereka sepatutnya berehat atau menikmati masa yang ada bersama keluarga.

Tidur dalam tempoh yang panjang pada hujung minggu tidak membantu menggantikan kekurangan waktu rehat atau tidur sepanjang minggu bekerja. Kekurangan waktu tidur dalam konteks harian akan mengurangkan fungsi kognitif minda, meningkatkan gangguan emosi dan akhirnya akan membawa kepada masalah kesihatan mental yang lebih serius.

Hello Health Group
 tidak menyediakan nasihat perubatan, diagnosis, atau rawatan.


Ibu Hamil, Jangan Ambil Mudah Jangkitan Kulat Pada Faraj! BAHAYA Kepada Bayi

Jangkitan kulat pada faraj semasa mengandung, adakah berisiko mendatangkan bahaya kepada bayi? Ini penjelasan yang bakal ibu perlu fahami.

Baca lebih lanjut tentang Kehamilan
di sini.

Fahami mengenai jangkitan kulat pada faraj semasa mengandung

Jangkitan kulat atau yis adalah keadaan yang tidak berbahaya. Namun ia boleh menyebabkan ketidakselesaan dan boleh berulang kembali.

Umumnya, jangkitan kulat ini disebabkan oleh kulat yang dikenali sebagai
Candida albicans
.

Dianggarkan 3 daripada setiap 4 wanita akan mengalami sekurang-kurangnya satu
jangkitan yis
 sepanjang hayat mereka. Manakala lebih 45% wanita akan mendapat 2 atau lebih jangkitan.

Bagi wanita hamil pula, jangkitan kulat pada faraj lebih kerap untuk berlaku.

Berdasarkan kajian, kira-kira 20% wanita mempunyai jangkitan kulat Candida dalam faraj secara normal. Angka itu meningkat sehingga 30%
semasa kehamilan
.

Kulat lebih cenderung untuk menyebabkan jangkitan
semasa kehamilan
 kerana turun naik hormon.

Punca jangkitan kulat pada faraj semasa mengandung

Jangkitan ini biasanya berlaku apabila jumlah kulat yang normal dalam faraj meningkat secara berlebihan sehingga menyebabkan timbulnya simptom.

Faktor paling biasa membuatkan wanita cenderung mendapat jangkitan kulat pada faraj termasuklah:

Kehamilan

Diabetes

Penggunaan pil kawalan kelahiran, antibiotik, atau kortikosteroid

Gangguan yang melemahkan sistem ketahanan badan, seperti HIV

Semasa mengandung, perubahan tahap hormon mengubah keseimbangan pH di dalam faraj. Ini mewujudkan persekitaran yang lebih baik untuk yis membiak.

Komplikasi jangkitan kulat pada wanita hamil

Bagi wanita tidak hamil yang mempunyai sistem imun normal,
jangkitan yis
 jarang menyebabkan komplikasi serius.

Malah, untuk wanita hamil, jangkitan kulat pada faraj biasanya tidak menyebabkan kesan berbahaya pada bakal ibu.

Walau bagaimanapun, anda boleh menyebarkan kulat ini kepada bayi semasa proses
kelahiran normal
. Oleh sebab itu, penting untuk ibu hamil mendapatkan rawatan sewajarnya.

Jangkitan yis yang berlaku pada bayi, kebanyakannya terjadi pada kawasan sekitar bahagian mulut dan lampin.

Baca juga:

Risiko komplikasi serius

Pun begitu, dalam kes yang jarang berlaku, jangkitan kulat pada faraj semasa mengandung ini boleh menyebabkan komplikasi yang serius pada bayi. Keadaan ini disebabkan oleh
sistem kekebalan si manja
 yang belum berkembang dengan sepenuhnya.

Sekiranya berlaku, pelbagai masalah kesihatan boleh timbul. Contohnya, ia boleh merebak ke seluruh tubuh bayi dan menjejaskan fungsi pernafasan dan ritma jantung si manja.

Situasi tersebut kerap terjadi kepada bayi yang ada masalah sistem daya tahan tubuh mereka, seperti
bayi yang tidak cukup bulan
 atau mempunyai jangkitan.

Jangkitan kulat pada faraj ini juga boleh mengakibatkan kesan dan komplikasi serius pada seluruh badan wanita yang mempunyai sistem imun lemah disebabkan masalah kesihatan seperti HIV.

Simptom dan tanda jangkitan kulat pada faraj semasa mengandung

Sekiranya mengalami jangkitan disebabkan oleh Candida albicans, anda berkemungkinan akan berasa gatal pada bahagian faraj dan vulva.

Vulva adalah bahagian luar alat sulit yang merangkumi bahagian:

Klitoris (kelentit)

Penutup kelentit

Labia dalam dan luaran (bibir faraj)

Anda juga mungkin akan melihat keputihan berwarna putih. Pelepasan daripada faraj ini mungkin tampak serupa seperti keju kotej dan tidak berbau.

Tanda-tanda jangkitan kulat pada faraj
 lain termasuk:

Rasa kesakitan
pada faraj
 dan vulva

Sensasi terbakar semasa
membuang air kecil

Ruam pada vulva dan kulit di sekitarnya. Adakalanya, ruam juga boleh muncul pada pangkal paha

Gejala ini boleh berlanjutan selama beberapa jam, hari atau minggu.

Pertumbuhan kulat Candida ini juga boleh terjadi pada mulut terutamanya bagi bayi yang baru lahir serta wanita yang lemah sistem imun. Keadaan ini dikenali sebagai kandidiasis mulut.

Keadaan lain boleh menyebabkan gejala yang serupa dengan jangkitan yis, adalah seperti:

Reaksi alergi terhadap produk seperti kondom atau sabun yang digunakan pada bahagian faraj

Penyakit kelamin (STD) seperti klamidia dan gonorrhea

Vaginosis bakteria
, sejenis jangkitan

Bolehkah jangkitan kulat dirawat?

Untuk merawat
jangkitan kulat
pada faraj, selalunya doktor akan menyarankan untuk guna krim antikulat atau supositoria. Krim ini akan dapat menghilangkan simptom yang dialami dalam tempoh 7 hari.

Kedua-dua ubat antikulat oral dan topikal akan digunakan untuk merawat jangkitan kulat yang dialami oleh wanita yang tidak mengandung.

Tetapi bagi wanita hamil, anda dinasihatkan untuk melakukan pemeriksaan doktor sebelum melakukan sebarang rawatan. Ini kerana ubat oral mungkin tidak selamat untuk digunakan dalam tempoh kehamilan.

Berdasarkan kajian tahun 2016 mendapati, wujud kaitan antara risiko keguguran yang lebih tinggi dengan penggunaan ubat antikulat oral semasa kehamilan.

Ubat oral ini juga dikaitkan dengan
risiko kecacatan kelahiran
.

Mencegah jangkitan kulat pada faraj semasa mengandung

Bagi wanita hamil dan tidak hamil, terdapat beberapa perkara mudah yang boleh dilakukan sebagai langkah pencegahan, antaranya:

Pakai seluar dalam daripada material kapas
atau sutera berbanding sintetik dan ganti setiap hari

Basuh seluar dalam dengan air panas dan sabun serta bilas sebanyak 2x untuk memastikan sebarang perengsa dapat disingkirkan sebelum memakainya

Tukar pakaian renang atau pakaian sukan yang basah secepat mungkin setelah berenang atau bersenam

Elakkan memakai pakaian ketat kerana ia boleh mewujudkan persekitaran lembap dan hangat, sekali gus mendorong perkembangan bakteria dan yis

Jangan lakukan meruang

Elak menggunakan produk keras seperti pembasmi kuman berhampiran
faraj

Sentiasa lap bahagian sulit daripada depan ke belakang selepas ke tandas

Amalkan langkah-langkah di atas dan pastinya anda boleh mencegah jangkitan kulat pada faraj semasa mengandung.


Mengejutkan, Tanda Diabetes Jenis 2 Kini Boleh Dikesan Seawal Umur 8 Tahun

Tahukah anda ciri anak diabetes boleh dikesan seawal usia 8 tahun lagi? Mengapa keadaan ini boleh terjadi?

Berdasarkan pengalaman penulis semasa kecil, penulis sering meminta kepada nenek untuk
membelikan gula-gula
 atau coklat jika mengikutnya ke kedai runcit atau pasar.

Kadangkala, penulis akan meminta sedikit wang pada waktu petang untuk membeli aiskrim setelah melaksanakan sesuatu tugasan yang dipinta.

Kanak-kanak mana yang tidak
sukakan nenek
 seperti ini, yang bersifat pemurah untuk membelikan apa sahaja mengikut kehendak cucunya.

Walau bagaimanapun, jika anda sudah bergelar datuk atau nenek nanti, anda tidak perlu mengikuti semua kehendak cucu-cucu anda terutamanya jika mereka meminta untuk dibelikan gula-gula, coklat, atau
makanan ringan
 yang nyata tidak berkhasiat, jika anda benar-benar menyayangi mereka.

Ingin tahu mengapa? Ikuti penemuan terbaharu kajian seperti di bawah.

Untuk mendapatkan lebih banyak info tentang Kencing Manis sila dapatkannya
di sini.

Ciri anak diabetes seawal usia 8 tahun

Berdasarkan hasil kajian terbaharu,
tanda-tanda awal bagi diabetes
 jenis 2 dewasa boleh dikenal pasti dalam kalangan kanak-kanak seawal umur 8 tahun. Mengejutkan bukan?

Saintis yang terlibat telah melaksanakan analisis terhadap 4,000 individu yang mempunyai risiko
genetik
 bagi diabetes jenis 2 tersebut, bermula daripada usia mereka 8 tahun sehinggalah 25 tahun.

Data kajian telah diambil sekali ketika peserta kajian berumur 8 tahun, dua kali ketika berumur 16 dan 18 tahun, dan sekali lagi ketika mereka telah berusia 25 tahun.

Kajian tersebut telah berjaya mengenal pasti sekurang-kurangnya 150 variasi DNA yang difikirkan memainkan peranan sama ada seseorang individu itu akan mempunyai diabetes jenis 2 atau tidak pada masa hadapan.

 Para penyelidik mendapati bahawa, tahap
kolesterol
 HDL atau “kolesterol baik” telah berkurangan ketika peserta berumur 8 tahun.

Manakala asid amino dan sejenis molekul protein iaitu
glycoprotein acetyls
telah meningkat ketika para peserta berada pada fasa pertengahan dan akhir zaman remaja.

Ciri anak diabetes #Kajian mengenainya

Menurut Dr. Joshua Bell yang merupakan salah seorang penyelidik yang terlibat, beliau menyatakan bahawa penemuan ini merupakan satu penemuan yang luar biasa.

Ini kerana mereka dapat melihat tanda-tanda diabetes dewasa lebih awal melalui darah bermula seawal usia 8 tahun.

Menurut beliau lagi, kajian ini bukanlah satu kajian klinikal kerana hampir kesemua peserta adalah bebas daripada penyakit diabetes.

Kajian ini ingin melihat bagaimana genetik boleh memaklumkan kepada manusia berkenaan cara
sesuatu penyakit
 tersebut berkembang.

Beliau turut menambah, sekiranya kita ingin mencegah penyakit diabetes, kita perlu mengetahui bagaimana ia bermula dan kajian genetik boleh memberikan maklumat berkenaan hal tersebut.

Beliau turut menekankan bahawa kajian yang dijalankan ini bukanlah bertujuan untuk melakukan ramalan berkenaan siapa yang akan mendapat diabetes atau tidak, tetapi untuk mempelajari bagaimana penyakit diabetes ini berkembang.

Baca juga:

Faktor pemicu lain bagi diabetes jenis 2

Walau bagaimanapun, variasi DNA semata-mata bukanlah satu pengukur yang paling tepat sebagai ciri anak diabetes atau untuk menjangkakan
seseorang kanak-kanak
 itu akan memiliki risiko untuk mendapat diabetes pada masa hadapan.

Risiko ini turut bergantung kepada faktor lain seperti pemilihan gaya hidup, obesiti dan kehidupan yang tidak aktif, yang turut menyumbang kepada peningkatan risiko bagi mendapat kencing manis jenis 2 tersebut.

Menurut Dr. Elizabeth Robertson, walaupun manusia tidak dapat melaksanakan sebarang perubahan terhadap risiko genetik, terdapat beberapa perkara yang boleh dilakukan oleh setiap individu bagi mengurangkan risiko
mendapat penyakit diabetes.

Antaranya seperti mengekalkan berat badan yang ideal, makan secara sihat dan kekalkan gaya hidup yang aktif.

Kini ada tahu ciri anak diabetes 2, bukan? Jadi selepas ini, jika cucu anda merungut mahu dibelikan gula-gula semasa menemani anda ke kedai runcit, gantikannya dengan membeli sesuatu yang lebih berkhasiat seperti
buah-buahan.

Nyatakan pilihan kepada cucu anda, sama ada mahu dibelikan buah-buahan atau tidak mendapat sebarang ganjaran langsung daripada anda.

Mereka pasti ingin dibelikan sesuatu berbanding daripada pulang ke rumah dengan tangan kosong.


Ketagihan Permainan Video

Permainan video
 bukan lagi hanya eksklusif untuk kanak-kanak sahaja. Dua dekad sudah pun berlalu, kini kebanyakan permainan video dipenuhi dengan aksi ganas, senario yang tidak menyenangkan dan jalan cerita yang kompleks bersesuaian dengan gaya pemikiran matang orang dewasa. Ketagihan terhadapnya merupakan satu permasalahan yang baru dan agak merisaukan kerana ia boleh mempengaruhi kebolehan seseorang untuk menjalani kehidupan harian. Ikuti artikel ini untuk penjelasan selanjutnya.

Kriteria ketagihan permainan video

Walaupun masalah ketagihan permainan video berinternet tidak termasuk di dalam buku panduan
Diagnostic and Statistical Manual of Mental Disorders
(DSM-5), namun ia tersenarai sebagai salah satu topik yang disyorkan untuk tujuan kajian. Terdapat beberapa kriteria yang perlu dikenal pasti seperti:

Keasyikan bermainnya

Simptom tarikan (
withdrawal
) apabila permainan tersebut tersebut diambil atau tiada akses kepadanya (
kesedihan
, keresahan dan lekas marah)

Toleransi. Mereka memerlukan masa yang lebih lama untuk mencapai kepuasan bermainnya

Sering gagal dalam usaha untuk meninggalkannya

Tidak berminat untuk melakukan sebarang aktiviti melainkan bermainnya

Terus bermain permainan tersebut walaupun mereka sedang menghadapi pelbagai jenis masalah

Menipu berkenaan dengan masa yang dihabiskan untuk bermainnya

Menggunakannya sebagai wadah pelepas
emosi
 negatif

Dipecat, putus hubungan sosial atau hilang keupayaan untuk bekerja seperti biasa

Diagnosis ketagihan permainan video boleh dibuat sekiranya mereka mempunyai sekurang-kurangnya 5 atau lebih daripada simptom-simptom yang tersenarai di atas dalam tempoh satu tahun. Kebanyakan individu mengalami ketagihan apabila mereka bermain permainan tersebut menggunakan internet, namun begitu, ia juga merangkumi permainan video pada semua jenis peranti.

Bina dunia ideal tersendiri

Kebanyakan mereka yang didiagnosis dengan penyakit ini merupakan individu daripada populasi Asia. Kajian yang dibuat oleh Ahn di Korea Selatan telah mendapati kira-kira 24% daripada jumlah populasi yang mendapat diagnosis ketagihan permainan video berinternet terpaksa dimasukkan ke dalam hospital. Ini susulan
masalah kesihatan
 kesan daripadanya untuk tempoh jangka masa panjang atau atas permintaan keluarga mereka sendiri.

Kebiasaannya, mereka yang mengalami ketagihan permainan video menggunakan medium tersebut sebagai satu bentuk eskapisme. Ia bertujuan untuk membina dunia sendiri yang lebih ideal terutamanya bagi mereka yang mempunyai tekanan emosi. Kajian yang telah dijalankan oleh Muller pada tahun 2016 melibatkan 12,938 kanak-kanak telah mendapati bahawa mereka yang ketagihan permainan tersebut mempunyai tahap keyakinan yang rendah, kurang berpuas hati dengan kehidupan seharian dan mereka yang berasal daripada keluarga yang berpecah-belah.

Buat masa sekarang, tiada protokol yang khusus dalam merawat mereka yang ketagihan permainan video. Kumpulan sokongan adalah merupakan alternatif permulaan terbaik dalam memulakan langkah untuk keluar daripada bulatan ketagihan.

Konklusi

Walaupun belum tersenarai di dalam buku panduan perubatan terkini, ketagihan permainan video boleh mempengaruhi tahap fungsi seseorang bagi menjalani aktiviti harian. Jika anak-anak anda suka bermain permainan tersebut, letakkan had masa bagi mereka untuk bermain, selebihnya pastikan peranti permainan video tersebut ditutup.


Ada PCOS Tapi Nak Mengandung? Ini 4 Rahsia Berjaya Hamil, 'Confirm' Lekat!

Sindrom polisistik ovari (PCOS)
 merupakan salah satu penyakit yang lazim dialami oleh wanita yang sukar hendak hamil. Teruskan membaca untuk mengetahui tips cepat hamil bagi pesakit PCOS dengan lebih lanjut.

Ia boleh memberikan kesan perubahan fisiologi kepada kitaran haid dan rupa fizikal seseorang individu yang menghidapnya.

Keadaan kesihatan ini akan menyebabkan
masalah ketidakseimbangan hormon di dalam badan.

Ia juga boleh menyebabkan paras hormon androgen (hormon lelaki) meningkat melebihi paras normal.

Perkara ini boleh menyebabkan
 simptom seperti hirsutisme (tumbuh misai, janggut, bulu dada)
, keguguran  rambut dan jerawat berlaku.

Walaupun wanita dengan masalah PCOS sukar untuk hamil, namun ada rawatan dan kaedah yang mampu meningkatkan kebarangkalian mereka untuk menimang cahaya mata.

Jom ketahui tips cepat hamil untuk wanita PCOS.

#1 Tips cepat hamil – kawal berat badan untuk tingkatkan kesuburan

Kawalan berat badan tidak menjamin kehamilan
, namun ia merupakan salah satu faktor yang boleh meningkatkan peluang atau tips cepat hamil anda.

Mereka yang mengalami masalah PCOS kebiasaannya bergelut dengan berat badan sendiri.

Ini berikutan proses patologi penyakit itu sendiri menyebabkan
 badan tidak memproses tindak balas insulin secara normal.

Kesannya, mereka yang mengalami PCOS mudah untuk mendapat masalah obesiti.

Obesiti boleh menyebabkan mereka yang didiagnosis dengan PCOS untuk tidak mengalami proses ovulasi.

Ovulasi adalah proses fisiologi yang melibatkan
pengeluaran sel telur (ovum) ke saluran reproduktif
 untuk disenyawakan dengan sperma.

Tanpa ovum, persenyawaan tidak akan berlaku maka wanita terbabit akan mengalami kesukaran untuk hamil.

Menurut kajian yang dijalankan di sebuah Fakulti Perubatan di Washington, Amerika Syarikat (USA)
penurunan berat badan dalam lingkungan 5% hingga 10% boleh menyebabkan kitaran haid
 bagi pesakit PCOS untuk menjadi teratur semula.

Jika digabungkan dengan penggunaan ubat kesuburan yang dibekalkan oleh doktor, peluang untuk seseorang itu hamil tinggi.

Walau bagaimanapun, bukan semua pesakit PCOS perlu menjalani penurunan berat badan sebelum mereka boleh cuba untuk hamil.

Perkara ini akan ditentukan berdasarkan kepada keadaan klinikal pesakit.

Pun begitu, memang sukar untuk wanita yang mengalami PCOS untuk menurunkan berat badan memandangkan hormon mereka tidak berfungsi dengan normal.

#2 Pemakanan seimbang antara tips cepat hamil untuk pesakit PCOS

Oleh sebab pesakit PCOS mudah untuk mendapat masalah obesiti, amalan pengambilan makanan seimbang perlu ditekankan.

Malahan, rawatan kesuburan akan lebih berkesan sekiranya seseorang individu itu berada dalam keadaan sihat.

Meskipun begitu, ada ke amalan diet khas yang boleh diamalkan oleh mereka yang didiagnosis dengan masalah PCOS?

Kebanyakan pakar mempunyai pendapat masing-masing berkaitan dengan hal ini.

Sebagai contoh, diet yang melibatkan kandungan karbohidrat rendah.

Kajian yang dijalankan oleh Fakulti Kejururawatan di Universiti Missouri-Kansas menunjukkan kaitan positif di antara pemakanan seimbang dan senaman berkala terhadap kitaran haid pesakit PCOS.

Masih tiada lagi dapatan yang menunjukkan, secara mutlaknya,
 amalan pemakanan sihat dan senaman berkala boleh membantu anda untuk hamil.

Namun,
tubuh badan sihat penting bagi menjamin kehamilan yang sihat.

#3 Rawatan farmakologi untuk bantu pesakit PCOS hamil

Pelbagai jenis ubat boleh dipreskripsikan kepada pesakit PCOS untuk meningkatkan tahap kualiti kesihatan mereka secara menyeluruh.

Antaranya adalah ubat diabetes, metformin.

Oleh sebab pesakit PCOS mudah mendapat masalah kerintangan insulin, pengambilan metformin boleh membantu mengawal paras gula di dalam darah.

Mereka yang mengambilnya boleh menikmati pelbagai jenis kebaikan fisiologi seperti penurunan berat badan, kitaran haid yang lebih teratur, meningkatkan keberkesanan ubat kesuburan dan menurunkan risiko keguguran.

Ubat kesuburan seperti clomid
 pula lazim diberikan kepada mereka yang mengalami PCOS.

Anda mungkin berminat:

Makan Clomid Sebab Nak Hamil, Tapi Bila Waktu Terbaik Bersenggama Selepas Ambil Pil Subur?

Ubat Kesuburan: Hormon Suntikan Dan Clomid – Apa Kita Perlu Tahu Tentangnya?

Tahap keberkesanannya tinggi namun terdapat individu yang rintang dengan ubat ini. Gabungan metformin dan clomid boleh meningkatkan keupayaan untuk membantu anda hamil.

Ubat lain seperti Letrozole dan gonadotropin akan diberikan sekiranya
gabungan metformin dan clomid tidak berkesan.

Pemberian ubat ini boleh berbeza dan tidak semestinya mengikut urutan seperti yang dinyatakan.

Ia bergantung kepada kesesuaian semasa dan hanya boleh ditentukan oleh doktor yang memeriksa.

#4 Prosedur kesuburan, kaedah teknikal untuk bantu pesakit PCOS

Jika ubat tidak berjaya membuatkan anda hamil, langkah seterusnya untuk tips cepat hamil adalah lebih bersifat teknikal.

Doktor akan memberikan ubat yang boleh menggalakkan proses ovulasi berlaku.

Setelah ovum berjaya diambil, ia akan disenyawakan di luar badan (makmal) menggunakan satu kaedah yang dikenali sebagai
persenyawaan in vitro (IVF).

Telur yang diambil akan disenyawakan di dalam beberapa buah piring Petri, dan jika berjaya, embrio yang terbentuk akan dipindah masuk ke dalam rahim ibu.

Ujian kehamilan akan dibuat beberapa minggu selepas itu.

Konklusi

Cabaran yang perlu ditempuhi oleh pesakit PCOS untuk hamil agak tinggi.

Walau bagaimanapun, tidak mustahil bagi mereka yang menghidapnya untuk menjalani kehidupan normal seperti individu lain.

Jika anda mempunyai PCOS dan merancang untuk hamil
, sila rujuk doktor perubatan anda untuk tips cepat hamil yang lebih berkesan.


Kenali Penyakit Sirosis Hati Alkoholik Dengan Lebih Lanjut!

Definisi

Apa itu penyakit sirosis hati alkoholik?

Sirosis hati alkoholik adalah parut pada hati disebabkan oleh tumbesaran tisu serat yang menggantikan sel hati yang rosak.

Sirosis hati tidak boleh sembuh walaupun selepas berhenti meminum alkohol.

Apakah kebarangkalian penyakit sirosis hati alkoholik?

Sila berbincang dengan doktor anda untuk maklumat lanjut.

Simptom-simptom

Apakah simptom-simptom penyakit sirosis hati alkoholik?

Individu dengan tanda awal sirosis mungkin tidak mengalami simptom dan mempunyai ujian darah yang normal.

Walau bagaimanapun ada juga yang mengalami simptom-simptom termasuk
hati dan kadang kala limpa membesar.

Simptom-simptom lanjutan sirosis termasuklah otot susut, lemah, anoreksia, mual, turun berat badan, dan gatal-gatal.

 Hati biasanya tidak membesar dan bahkan menjadi lebih kecil daripada normal, disebabkan oleh parut.

Mungkin terdapat beberapa simptom yang tidak disenaraikan di atas.

Jika anda mempunyai  sebarang kebimbangan mengenai sesuatu simptom, sila rujuk doktor anda.

Bila saya harus berjumpa doktor?

Jika anda mempunyai sebarang tanda atau simptom yang tidak di senaraikan di atas atau mempunyai sebarang soalan, rujuk doktor anda.

Tubuh setiap orang bertindak dengan cara berbeza. Berbincang dengan doktor mengenai apa yang terbaik untuk situasi anda.

Punca

Apakah punca sirosis hati alkoholik?

Kecederaan yang berulang dan berlebihan daripada penyalahgunaan alkohol
 menyebabkan sirosis hati alkoholik.

Apabila tisu hati mula untuk menjadi parut, hati tidak dapat berfungsi dengan baik seperti biasa.

Hasilnya, badan tidak dapat menghasilkan protein yang cukup atau menapis toksin keluar daripada darah seperti yang sepatutnya.

Penyakit sirosis hati boleh berlaku disebabkan oleh pelbagai punca.

Walau bagaimanapun sirosis hati alkoholik berkait secara langsung dengan pengambilan alkohol.

Faktor-faktor Risiko

Apakah yang meningkatkan risiko saya kepada
sirosis hati alkoholik
?

Terdapat banyak faktor risiko bagi sirosis hati alkoholik, antaranya:

Minum lebih daripada 5 minuman standard per hari atau lebih daripada 1.5 per hari minuman bagi wanita selama 10 tahun atau lebih boleh meningkatkan risiko sirosis sebanyak 6-41% (bergantung kepada negara).

Minum ketika perut kosong.

Minum setiap hari.

Merokok
.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit sirosis hati alkoholik didiagnosis?

Doktor boleh mendiagnosis sirosis hati alkoholik dengan mengambil sejarah perubatan terlebih dahulu dan berbincang mengenai sejarah alkohol individu tersebut.

Doktor juga akan melakukan beberapa ujian bagi mengesahkan diagnosis.

Keputusan ujian-ujian ini mungkin menunjukkan:

Anemia (
paras darah rendah akibat zat besi terlalu rendah
).

Paras ammonia dalam darah tinggi.

Paras gula dalam darah tinggi.

Leukositosis (jumlah sel darah putih tinggi).

Tisu hati yang tidak sihat apabila sampel dikeluarkan daripada biopsi dan dikaji di makmal.

Ujian darah enzim hati menunjukkan paras aspartat aminotransferase (AST) adalah dua kali ganda daripada alanin aminotrasferase (ALT).

Paras magnesium dalam darah rendah.

Paras potassium dalam darah rendah.

Paras sodium dalam darah rendah.

Hipertensi portal.

Doktor juga akan cuba menolak kemungkinan keadaan lain yang boleh memberikan kesan terhadap hati bagi mengesahkan sirosis telah terjadi.

Bagaimana pesakit Sirosis hati alkoholik dirawat?

Doktor boleh membalik semula beberapa jenis penyakit hati dengan rawatan, tetapi sirosis hati alkoholik biasanya tidak boleh dibalik semula.

Walau bagaimanapun, doktor anda akan menyarankan rawatan yang boleh memperlahankan proses penyakit dan mengurangkan simptom anda.

Langkah pertama rawatan adalah dengan membantu
individu tersebut berhenti meminum alkohol.

Individu dengan penyakit sirosis hati alkoholik sering bergantung kepada alkohol dan mereka boleh mengalami komplikasi kesihatan yang teruk sekiranya mereka cuba berhenti tanpa berada di hospital.

Doktor boleh menyarankan rawatan di hospital atau fasiliti rawatan di mana individu boleh memulakan hidup ke arah menghentikan meminum alkohol sepenuhnya.

Rawatan lain yang boleh digunakan oleh doktor termasuk:

Ubat: Ubat-ubat lain yang boleh dipreskripsi oleh doktor termasuk kortikosteroid, insulin, makanan tambahan antioksidant, dan S-adenosyl-L-methionine (SAMe)
.

Kaunseling nutrisi: Penyalahgunaan alkohol boleh menyebabkan malnutrisi.

Protein berlebihan: Pesakit sering memerlukan lebih protein dalam bentuk tertentu bagi membantu mengurangkan berlakunya penyakit otak (ensefalopati).

Transplan hati: Individu harus serius sekurang-kurangnya enam (6) bulan sebelum mereka dikira calon yang baik untuk transplan hati.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani penyakit sirosis ini?

Berikut merupakan perubahan gaya hidup dan kaedah rawatan sampingan yang mungkin dapat membantu anda mengatasi sirosis hati alkoholik:

Jangan minum alkohol. Walaupun sirosis anda disebabkah oleh penggunaan alkohol kronik atau penyakit lain, jauhi alkohol. Minum alkohol akan menyebabkan kerosakan hati lebih teruk.

Makan diet rendah garam. Garam yang berlebihan boleh menyebabkan badan anda menahan cecair, memburukkan lagi bengkak pada abdomen dan kaki anda. Guna herba sebagai perasa makanan anda, selain daripada garam. Pilih makanan yang dimasak dengan sedikit garam sahaja.

Makan diet yang sihat. Penyakit sirosis
menyebabkan malnutrisi dan otot berkurang.
 Pertahanan terbaik bagi melawan perkembangan ini adalah dengan mengekalkan diet sihat, iaitu dengan pengambilan pelbagai jenis sayur dan buah. Anda juga memerlukan protein, berbeza dengan sebelum ini tetapi masih lagi dinasihatkan untuki menghadkan kumpulan makanan ini jika anda mempunyai sirosis. Pilihan protein pejal seperti kacang legum, ayam itik atau ikan. Elak makanan laut mentah.

Elak jangkitan. Sirosis menjadikan jangkitan lebih sukar bagi anda untuk melawannya. Lindungi diri anda dengan kerap membasuh tangan. Selain itu, dapatkan vaksinasi untuk hepatitis A dan B, influanza, dan pneumonia.

Guna ubat tanpa preskripsi dengan berhati-hati. Sirosis menjadikan ubat lebih sukar bagi hati anda untuk memprosesnya. Oleh sebab itu, tanya doktor anda sebelum mengambil mana-mana ubat, termasuk ubat tanpa preskripsi.
Elak ubat seperti aspirin, ibuprofen
 (Advil, Motrin IB, lain-lain). Jika anda mempunyai hati yang rosak, doktor anda akan menyarankan anda menggunakan dos acetaminophen yang lebih rendah (Tylenol, lain-lain).

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bolehkah COVID-19 Jejaskan Kandungan Jika Ibu Hamil Terkena Jangkitan? Ini BAHAYANYA!

Untuk mendapatkan lebih banyak info tentang coronavirus di Malaysia, sila dapatkannya
di sini
.

Coronavirus

bukanlah virus yang asing. Mungkin anda pernah dengar kaitannya

dengan
sindrom pernafasan akut teruk (SARS) dan sindrom pernafasan timur tengah (MERS)
.

Terdapat 7 jenis coronavirus

yang boleh menjangkiti salur pernafasan manusia.
Empat daripadanya hanya menyebabkan jangkitan selesema biasa.

Artikel berkaitan: Tak Banyak Beza Antara Demam COVID-19 Dan Demam Biasa, Ini Apa Anda Patut Buat

Di Malaysia, berikut statistik kes COVID-19 sehingga kini:

[covid_19]

SARS-CoV dan MERS-CoV
boleh menyebabkan masalah pernafasan yang teruk
 terutamanya pada golongan berisiko tinggi seperti ibu hamil.

Namun, tahukah anda apakah kesan
novel coronavirus

terhadap ibu hamil ini?

Ibu hamil perlu bimbang ke dengan coronavirus?

Kehamilan membuatkan
tahap imuniti badan ibu mengandung berubah-ubah
 mengikut keperluan biologi.

Kajian menunjukkan ketika implantasi, imuniti badan ibu akan meningkat untuk membantu janin bertapak pada rahim.

Selepas fasa itu selesai, imuniti ibu pada tahap rendah hingga
menyebabkan ibu terdedah pada jangkitan
.

Menurut Dr Steven Gordon, pakar penyakit berjangkit daripada Klinik Cleveland, ibu hamil terdedah kepada banyak komplikasi jangkitan virus seperti influenza dan cacar air (
chickenpox
).

Adakah
 ibu mengandung perlu bimbang berkenaan dengan wabak novel coronavirus yang sedang melanda?

https://www.facebook.com/HelloDoktorMY/videos/115200726587889/

Jawapannya
mungkin
.

Menurut kajian Namrata Prasad et al, wanita hamil ada
risiko 3.5 kali ganda lebih tinggi dimasukkan ke hospital berbanding dengan mereka yang tidak hamil
.

Bagaimana pula dengan kesan novel coronavirus terhadap ibu hamil dan janin dalam kandungan?

Oleh sebab terdapat pelbagai persoalan yang masih belum terjawab berkaitan virus misteri ini, risikonya tak dapat dianggarkan secara tepat.

Kesan jangkitan coronavirus

terhadap ibu hamil

Masih ingatkah anda
wabak pandemik SARS pada tahun 2002
 dan MERS pada tahun 2012?

Kedua-duanya menular dengan kadar yang cepat dan meragut banyak nyawa.

Menurut laporan kes yang diterbitkan dalam laman Jurnal Penyakit Berjangkit, jangkitan SARS boleh menyebabkan
komplikasi keguguran dan kematian dalam kalangan ibu mengandung
.

Perkara sama turut berlaku apabila MERS

menyebabkan wanita hamil mengalami keguguran!

Masalah pernafasan yang dialami oleh ibu
 boleh menyebabkan penurunan kadar pemberian gas oksigen pada janin yang sedang membesar.

Artikel berkaitan: Adakah Saya Dijangkiti COVID-19? Ini Tanda Awal WAJIB Disemak

Akibatnya, 59% wanita hamil yang dijangkiti pada trimester pertama mengalami keguguran.

Bagaimana pula dengan mereka yang berada dalam trimester kedua atau ketiga kehamilan?
Mereka berisiko mengalami kelahiran pramatang kesan kurang bekalan oksigen pada bayi dalam kandungan.

Menurut Pusat Kawalan Penyakit Berjangkit (CDC), novel coronavirus

mempunyai persamaan dengan struktur SARS-CoV dan MERS-CoV
.

Adakah ini bermakna ia akan menyebabkan kesan buruk yang lebih kurang sama dengan kedua-dua virus tersebut?

Setakat ini, gejala yang disebabkan coronavirus jauh lebih ringan berbanding ketika wabak SARS dan MERS.

Oleh sebab itulah, Dr Steven menasihati wanita tidak memberikan tumpuan kepada novel coronavirus

semata-mata.

Coronavirus lain seperti 229E dan NL63 hanya menyebabkan simptom selesema biasa.

Namun,
jika anda menunjukkan simptom selesema
, anda tidak akan tahu virus apakah yang menjangkiti anda. Maka adalah lebih elok untuk anda mendapatkan khidmat nasihat doktor.

Jangan ambil risiko akan
jangkitan coronavirus

terhadap ibu hamil

Walaupun kesan novel coronavirus terhadap ibu hamil kelihatan ringan, ia tak bermakna anda boleh mengabaikan penjagaan kesihatan.

Ingat!
Anda masih tergolong dalam kumpulan berisiko tinggi
.

Tiada protokol rawatan novel coronavirus

yang telah terbukti berkesan dalam merawat pesakit jenis ini.

Virus tersebut
berupaya untuk merentasi halangan spesies antara haiwan dan manusia dan menular dalam kalangan masyarakat setempat
.

Antara langkah-langkah yang boleh diambil oleh ibu mengandung bagi memastikan mereka terhindar daripada penularan novel coronavirus adalah:

Cuci tangan secara kerap menggunakan air dan sabun

Elak berhubung dengan individu yang demam dan batuk

Amalkan etika batuk/ bersin yang betul semasa anda berada di tempat awam

Dapatkan pemeriksaan kesihatan jika
anda mengalami gejala gangguan pernafasan

Pakai topeng muka ketika di tempat awam

Pastikan anda makan makanan yang telah dimasak dengan betul.

Elakkan daripada berkongsi peralatan peribadi dengan individu lain terutamanya jika anda mengalami simptom selesema

Tanpa kawalan jangkitan yang sepatutnya, kesan novel coronavirus

terhadap ibu hamil boleh menyebabkan komplikasi yang masih lagi tidak jelas, memandangkan kita kekurangan maklumat mengenainya.

Setakat ini, kes novel coronavirus

di Malaysia hanya melibatkan pelancong dari Wuhan yang kini sedang dikuarantin untuk tindakan selanjutnya.

Namun, jangan ambil mudah walaupun simptom yang disebabkan oleh novel coronavirus masih lagi ringan.
Ini berikutan kehamilan bukan sahaja melibatkan nyawa ibu, ia juga boleh mempengaruhi tahap kesihatan janin yang sedang membesar.

[mc4wp_form id=’115319″]

Konklusi

Jika anda mengalami sebarang simptom selesema atau baru sahaja tiba dari China, dapatkan pemeriksaan kesihatan untuk memastikan anda tidak dijangkiti dengan virus yang boleh mempengaruhi tahap kesihatan anda dan janin termasuklah novel coronavirus.

Setakat ini, kesan novel coronavirus terhadap ibu hamil masih lagi tidak jelas namun, adalah lebih baik untuk kita mengambil langkah awal bagi mencegah jangkitan tersebut daripada berlaku.

Hello Health Group
 tidak menyediakan nasihat perubatan, diagnosis, atau rawatan.

#HelloHealthGroup, #HelloDoktor, #HelloHealthCoronaVirus

Baca juga:

Minum Air Suam Boleh Bunuh Virus COVID-19? Ini Jawapan Pakar!

Takut Berjangkit COVID-19 Di Luar? Beli Saja Barang Dapur Online, Ini Ada 7 Pilihan!

COVID-19: Usah Biar Kes Tabligh Berulang, Penumpang ETS 9173 Sila Hadir Ke Hospital!

Apalah Nasib Gelandangan Ketika Musim COVID-19 Ini? Lebih Terdedah Pada Risiko Jangkitan?

Alami Leukemia, Kini Disahkan Positif COVID-19 – Ujian Berat Buat Anak Berusia 2 Tahun


Ini 5 Punca Sebenar Gigi Berlubang! Bukan Sebab Banyak Makan Manis Sahaja

Kadangkala,
 akan timbul rasa sakit pada gigi dengan tiba-tiba
 tanpa tahu apa punca di sebaliknya. Wujud banyak kondisi yang boleh menjadi dalangnya, salah satunya, gigi berlubang!

Persoalannya, apa pula punca kondisi ini berlaku? Terus baca artikel ini untuk tahu lebih lanjut!

Untuk mendapatkan lebih banyak informasi tentang Kesihatan Mulut, sila dapatkannya
di sini
.

Bagaimana boleh berlaku gigi berlubang?

Untuk pengetahuan anda semua, masalah ini akan bermula daripada pembentukan plak –
 lapisan yang terlekat pada gigi
 dan terbentuk hasil pengumpulan sisa makanan serta air liur.

Apabila anda makan dan minum tetapi jarang membersihkan mulut, maka plak akan mula wujud. Apa yang lebih membimbangkan, ia juga boleh menjadi habitat bakteria untuk membiak.

Bakteria yang wujud pada plak gigi ini akan mengeluarkan asid. Akibatnya, asid ini bakal
merosak dan menghakis lapisan gigi
 yang paling luar (enamel) lantas membuatkan ia berlubang.

Buat anda yang terfikir dan tertanya, sebenarnya ada banyak perkara atau faktor risiko yang akan meningkatkan potensi masalah ini terjadi. Disebabkan itu juga, anda perlu lebih peka dengan apa yang bakal kami nyatakan di bawah nanti ya?

Tabiat yang meningkatkan risiko gigi berlubang!

Ramai percaya sakit gigi berlubang itu tidak jauh berbeza dengan sakit wanita bersalin. Mungkin benar, mungkin juga tidak. Persoalannya, apakah habit yang boleh menyebabkan seseorang mendapat masalah gigi ini?

Elakkan tabiat-tabiat buruk berikut
agar gigi anda sentiasa sihat dan kuat
:

#1. Jarang gosok gigi

Menurut saranan doktor dan pakar gigi, anda perlu gosok gigi sekurang-kurangnya dua kali sehari (pagi dan malam) untuk mengelakkan pembentukan plak
atau bau mulut yang busuk
.

Ini kerana kekotoran dari sisa makanan atau sebarang anasir buruk lain yang tertinggal di dalam mulut itu akan jadi habitat bakteria penyebab plak lantas membawa kepada punca gigi berlubang.

Ketika menggosok gigi
 pula, jangan terlalu laju atau kuat kerana ia boleh merosakkan lapisan enamel!

#2. Kurang flos gigi

Kalau gosok gigi juga rasa malas, apatah lagi mahu flos bukan? Sebenarnya, rutin menggosok itu sahaja tidak cukup untuk membersihkan gigi kerana anda masih perlu buat rutin memflos.

Ini kerana bakteria penyebab plak ini bukan sahaja boleh wujud pada kawasan gigi yang terdedah, malahan juga selalu ada tersorok terutama
pada celah-celah di antara gigi anda
.

Apabila memflos gigi
 anda, jangan terlalu laju dan kuat kerana ia boleh membuat gusi anda luka!

Punca sakit gigi berlubang #3. Mulut kering

Institute of Medicine of the National Academies
menyarankan wanita untuk minum air kosong sekitar 2.7 liter sehari dan 3.7 liter pula bagi lelaki. Kenapa? Ia penting untuk mengelakkan diri anda daripada dehidrasi dan masalah pada oral!

Baca lagi artikel berkaitan:

Xerostomia (Mulut Kering)

Mulut Kering Sampai Sakit Dibuatnya, Apa Punca & Bagaimana Rawat Kondisi Ini?

Mulut kering turut boleh jadi punca lubang pada gigi ekoran kewujudan air liur yang tidak cukup dalam mulut akan menyebabkan kawasan dalam oral kurang kelembapan semula jadi.

Akibatnya, bakteria di dalam mulut akan sukar untuk dilawan selain mengakibatkan banyak lagi
masalah oral yang lain seperti ulser
, bau mulut, gigi sensitif, gusi lembut dan lain-lain.

#4. Makan hidangan yang manis

Selain untuk elak kencing manis, tahukah anda bahawa makanan manis juga sangat tidak bagus untuk kesihatan oral individu? Ia juga mungkin
boleh jadi antara punca lubang di gigi
.

Alasannya, makanan dan minuman manis itu akan menggalakkan pergerakan dan pertumbuhan bakteria sedia ada sekali gus mengakibatkan lebih banyak plak wujud pada sekitar gigi.

Apa yang lebih membimbangkan adalah makanan dan minuman manis itu akan mengakibatkan
rasa sakit apabila ia terkena pada lubang tersebut
. Namun, kami tidak kata anda tidak boleh makan manis-manis, cuma hadkan atau kurangkan pada kadar berpatutan ya?

#5. Makan makanan yang masam

Jangan hanya fokus pada makanan dan minuman yang manis sahaja. Segala juadah dengan
rasa masam juga wajar dielakkan
 untuk mencegah lubang pada gigi terbentuk dengan mudah.

Anda perlu tahu bahawa pendedahan sesuatu dengan rasa masam melampau itu akan membawa kepada masalah pengurangan mineral di dalam gigi, lantas menjadi punca masalah kaviti.

Ini berkaitan dengan kadar pH dalam mulut yang perlu ideal agar tidak cepat menjadi habitat untuk bakteria hidup. Jadi, sila waspada dengan pengambilan buah sitrus masam seperti lemon, limau
dan macam-macam lagi termasuk juga ubat gigi
!


Tip Memasak Makanan Menyihatkan Jantung

Anda boleh mengawal darah dan melindungi jantung anda dengan:

Kurangkan memakan lemak tidak sihat (lemak tepu dan kolesterol) dan makan jenis lemak yang mengurangkan tahap kolesterol (lemak tidak tepu).

Pilih makanan yang sihat dan pastikan hidangan dalam perspektif untuk mengekalkan berat badan yang sihat.

Kawal darah anda dengan mengurangkan pengambilan garam.

 Cara anda memasak dan bahan-bahan yang anda pilih boleh membuatkan perbezaan besar. Beberapa tip praktikal di bawah untuk memasak makanan yang sihat untuk jantung.

Pilih lemak yang betul – Secara sederhana!

Anda perlu menghadkan makanan yang tinggi dalam lemak trans, lemak tepu dan kolesterol. Di samping itu, elakkan makan makanan ringan, gula-gula, produk tenusu tinggi lemak, makanan bakar dan goreng. Sebaliknya memilih makanan protein tanpa lemak dan produk tenusu rendah lemak. Hadkan makanan ringan dan bakar yang anda gunakan. Termasuk dalam makanan ringan dan hidangan anda, anda memilih makanan segar yang lebih berkhasiat seperti sayur-sayuran segar, biji-bijian, kekacangan dan buah-buahan. Apabila memasak, elakkan mentega dan marjerin, cuba minyak berasaskan sayuran yang sihat dalam kesederhanaan.

Termasuk omega-3

Asid lemak omega-3 adalah sejenis lemak sihat yang membantu mencegah penyumbatan arteri, yang disyorkan termasuk ikan (bukan goreng) dalam pelan makan anda sekurang-kurangnya dua kali seminggu. Ikan berlemak termasuk salmon, makarel dan sardin. Produk soya, walnut, flaxseed dan minyak canola membekalkan omega-3 asid lemak. Adalah baik jika anda memilih beberapa sumber berkenaan dalam diet anda. Cuba untuk menambah tauhu ke dalam tumis goreng atau campuran walnut ke oatmeal pagi anda.

Pilih kaedah memasak yang sihat

Dengan merebus, menggunakan gelombang mikro, membakar, memanggang, atau mengukus makanan, anda boleh mengurangkan kalori dalam makanan anda. Anda tidak boleh menggoreng makanan dalam minyak dan mentega yang banyak. Adalah penting untuk menggunakan lemak semasa anda memasak. Pastikan anda tidak menggunakan minyak yang tinggi di dalam lemak tak tepu. Cuba untuk mengurangkan kalori dalam hidangan, sangat baik untuk menggunakan minyak zaitun, kacang tanah, jagung, sayuran, safflower, bunga matahari atau flexseed.

Buatan sendiri dan segar adalah yang terbaik!

Makanan di restoran cenderung tinggi kalori, garam, dan lemak tidak sihat. Dan anda ingin mempunyai jantung yang sihat. Cuba untuk memasak di rumah dan anda mengawal apa yang masuk ke dalam makanan anda.

Meningkatkan rasa tanpa lemak dan garam yang tidak sihat

Menggunakan herba dan rempah untuk rasa bukannya mentega, lemak khinzir, garam, atau lemak lain yang tidak sihat. Cuba cara ini pada makanan anda:

Keringkan jus lemon segar atau jus limau pada sayur-sayuran kukus, ikan kukus, nasi, salad atau pasta.

Cuba garam lada tanpa garam atau perasa mesquite pada ayam.

Cuba herba dan rempah tanpa garam. Herba segar juga merupakan pilihan yang hebat.

Gunakan bawang merah dan bawang putih.

Perap dan panggang ayam atau daging dengan sos barbeku atau dengan perapan buatan sendiri.

Potong lemak jika boleh

Potong lemak yang kelihatan dari daging dan ayam. Panggang makanan di rak untuk membiarkan lemak menetes. Buat sup pada hari kemudiannya supaya anda boleh menyejukkannya dan mengeluarkan lemak yang telah naik ke atas.

Gantikan bahan-bahan sihat dalam resepi anda

Cuba dada ayam bukannya daging lembu kerana ia lebih sedikit kalori, kurang lemak tepu dan kurang kolesterol.

Cuba yogurt biasa tanpa lemak (biasa atau Greek) bukan krim masam pada
tacos
 atau
dips
 kerana ia mempunyai kurang kalori dan kurang lemak tepu.

Cuba marjerin bebas minyak dan minyak seperti minyak zaitun atau minyak sayuran dan bukannya mentega atau marjerin apabila memasak sayur atau makanan protein kerana tidak ada lemak trans, kurang lemak tepu dan lemak tidak tepu lebih sihat untuk jantung.

Cuba kurangkan lemak keju atau gunakan kurang daripada keju biasa kerana ia mempunyai kurang kalori, kurang lemak jenuh dan kurang kolesterol.

Cuba buahan dengan yogurt biasa, sayur-sayuran segar, sekeping roti bakar dan mentega kacang semula jadi, kekacang dan buah-buahan kering bukannya makanan ringan, kentang kerana ia mempunyai kurang garam, lemak tepu dan lemak trans sifar.

Cuba hirisan ayam belanda atau daging panggang atau lebih baik lagi, masak ayam atau ayam belanda segar pada hujung minggu bukannya bologna, salami atau pastrami kerana ia mempunyai kurang lemak, kurang lemak tepu dan kurang garam.

Hello Health Group
 tidak menyediakan nasihat perubatan, diagnosis, atau rawatan.